Asumisvalinnat ja joukkoliikenne pääkaupunkiseudulla - Sivu 23\n26.09.2008, 10:36 #331\nJos joku kompromissi pitää hakea niin juuri se + Tamperelle ja Turkuun johtavien pääratojen käytävät.\nMinä olen muuten ihmetellyt,että miksi Vanhanen juuri haluaa rakentaa noita pikkukaupunkeja Helsingin ympäri? Jos haluaisin olla uskottava keskustalainen, niin ainakin minä kehittäisin ennemmin muita Suomen kaupunkeja, mutta onko Vanhanen tullut siihen tulokseen, että koska muuttovirtaa ei voi pysäyttää eikä kääntää, niin rakennetaan sitten pohjois- keski- ja itä-Suomesta muuttaville sellaisia itsenäisiä "siirtokuntia" jotka muistuttavat suurkaupungin läheisyydestä maahdollisimman vähän?\nEhdottomasti niinpäin. Ainakin Itä-Uudellemaalle pitäisi saada rata Helsingistä .\nSoininvaaran puheenvuoroista ei saa oikein tarkkaa kuvaa tarkoittaako hän kokonaan uusia ratoja + kaupunkeja. Ilmeisesti ainakin uusia kaupunkeja, hänhän on jatkuvasti arvostellut kuntia siitä esim että pääradan varrella on monin paikoin peltoa niin paljon kuin silmät kantaa. Se on selvää että jos esim Histaa aletaan rakentaa ennenkuin on tietoakaan mistään radasta, niin ei siitä hommasta tule yhtään mitään muuta kuin yksi Klaukkala lisää.\n26.09.2008, 12:16 #332\nViittasin tekstissäni uudisrakentamisen energiaratkaisuihin. Haittamaksut nykyisille omakotitaloille ovat toki ihan keskustelun arvoinen aihe. Itse en ole asiantuntija matalaenergiataloissa, mutta käsittääkseni hyvin suunnitellulla ilmanvaihdolla sekä oikeilla rakenteilla ja eristeillä pystytään torjumaan homeongelmat melko tehokkaasti. Tässäkin asiassa kehitystä vielä varmasti tapahtuu.\nMetsäteollisuus ry:n mukaan Suomen metsät kasvavat vuosittain lähes 100 miljoonaa kuutiometriä, vuosittaisen kokonaispoistuman ollessa noin 70 miljoonaa kuutiometriä(sisältäen kuolleet ja lahoavat puut). Eli kyllä metsissä raaka-ainetta riittää, ongelma vain on se että tällä hetkellä talousmetsiä ei hoideta kunnolla ja puu lahoaa metsiin. Lisäksi jos/kun kemiallisen metsäteollisuuden alasajo jatkuu, lämmittämiseen käytettävissä olevan puun määrä vain lisääntyy.\nPellettilämmitys oli vain yksi esimerkki mahdollisista lämmitysratkaisusta. Se ei ole syy edistää, mutta ei myöskään syy rajoittaa/kieltää haja-asutusta jos samanaikaisesti taajamissa käytetään fossiilisia polttoaineita lämmitykseen, kuten vielä pitkään tulee olemaan. Tietysti voidaan keskustella siitä täytyisikö puuta haja-asutusalueella lämmitysmuotona käyttävien jotenkin osallistua talousmetsien hoitoon ja kehittämiseen? Ns. perinteisillä maatalousvaltaisiilla haja-asutusalueilla näin useasti onkin, sillä moni omistaa ja hoitaa perintönä saamiaan metsäalueita. Eri asia sitten onkin kasvukeskusten lähistön haja-asututusalueiden uudisasukkat joilla ei välttämättä ole kovin läheistä suhdetta metsänomistamiseen ja -hoitoon.\nMuuten samaa mieltä, mutta lisäydinvoiman käyttö lämmitykseen on mielestäni arveluttavaa jos vaihtoehtoisia, uusiutuvia ja kotimaisia lämmitysratkaisuja on saatavilla. Ydinvoiman käytöstä aiheutuvia jätteitä kun on vaikea yhteismitallistaa hiilidioksidipäästöjen kanssa.\n26.09.2008, 14:53 #333\nEsimerkkini oli tarkoitus pohtia vain eriytymistä ja sekoittuneisuutta suhteessa kävelymatkaan. En suoraan määritellyt, mitä tämän yhden neliökilometrin ympärillä on tai missä se sijaitsee. Välillisesti tietenkin määrittelin jotain esittäessäni joukkoliikenteen matkatuotokseksi arvon 1 matka/hlö/vrk.\nEn myöskään määritellyt, minkä kokoisia asuntoja tuolla on. Laskin vain kerrosalaa. 7400 asukasta on aika iso määrä, jotta se voi hyvinkin edustaa keskimääräistä väestöä, eli silloin tuossa neliössä asuu sekä lapsiperheitä, vanhuksia että sinkkuja. Kuin myös opiskelijoita.\nPääkaupunkiseudulla Espoon ja Vantaan joukkoliikenteen matkatuotokset ovat n. 0,75 ja Helsingin 0,8 matkaa/hlö/vrk. Nämä ovat keskiarvoja joukkoliikenteen kannalta hyvistä ja huonoista alueista. Pidän perusteltuna asettaa matkatuotokseksi näitä korkeampi arvo 1 matka sen vuoksi, että tämä neliö on joukkoliikenteen käytettävyydessä erittäin hyvä alue, kun pisin linnuntiematka pysäkille on 560 metriä.\nToisaalta Helsingin seudulla kokonaismatkatuotos on suurempi kuin tässä neliössä, koska sekä työpaikoille että palveluhin on pidempi matka kuin tässä ja molemmat sijaitsevat eriytettyinä. Tässähän yhdellä matkalla voi hoitaa sekä työssäkäynnin että asioinnin, kun palvelut ja työpaikat ovat yhdessä – kuten monimuotoisessa kaupungissa.\nNauhakaupunki tai näistä neliöistä koostuva homogeeninen kaupunki ovat molemmat teoriaa, joka ei missään toteudu. Maailma ei ole tasainen kenttä, vaan kaupunkien rakennetta ohjaavat maastonmuodot – poislukien tietenkin poikkeukset kuden esim. hiekka-aavikon rannalle tehty Dubai. Käytännössä kuitenkin toteutetaan joitain periaatteita pyrkimyksinä maasto-olosuhteiden antamissa puitteissa.\nHistoriallinen koettu totuus on, että nauha- ja sormimallikaupungit eivät toteudu ja toimi sellaisinaan, vaan niihin kasvaa yksi tai useampia napoja tai keskuksia asukasmäärästä riippuen, ja keskuksien välialueet täyttyvät. Matka-aikabudjetti tai maankorkoteoria molemmat tukevat sitä, että näin tapahtuu. Sen sijaan sekoittuneisuuden tai eriytyneisyyden toteutuminen on ihmisten valinnasta kiinni. Kaupungin fyysinen rakennehan on yksi asia ja toiminnallinen rakenne toinen. Fyysisen rakenteen määrittävät olosuhteet, toiminnallisen ihmisten päätökset.\nJos nyt jollain mahtikäskyllä saataisiinkiin toimistot jakautumaan tasaisesti n. 3500 työpaikan toimistoryppäisiin pitkin asemia, niin tässä on edelleen se ongelma, että vähintään 3000 noista 3500 työntekijästä ei asu siinä samassa ryppäässä.\nToimistot ja muutkin työpaikat sijoittuvat kaavapäätösten mukaan. Se olkoon sitten mahtikäsky, mutta eivät ne muuallekaan voi mennä kuin mihin asemaava osoittaa paikan.\nEn vähättelisi 3500 työpaikan rypästä enkä sitä, että sinne on helppo päästä. Suurpelto on suuri projekti, jonne piti tulla 2–3 kertaa tuo määrä työpaikoja. Jätkäsaareen aiotaan kaavoittaa saman verran jne. En vähättelisi sitäkään, että noissa työpaikoissa käyvät eivät missään tapauksessa asuisi työpaikkansa lähellä. Kyllä ihmiset mielellään asettuvat lähelle työpaikkaa, jos myös muut asuinpaikan vaatimukset täyttyvät. Espoolaisissa yrityksissä on korkea espoolaisten työntekijöiden osuus, ja moni yritys perustelee sijoittumistaan Espooseen sillä, että heidän työntekijäpotentiaalinsa on siellä. Länsiväylän tuntumassa on kuitenkin tarjolla töitä enemmän kuin väestöllä kysyntää, joten pakkohan sinne on sitten muualtakin tulla.\nLiikenteellisesti tällä on mielenkiintoisia seurauksia: Jokaisesta 7000 asukkaan kaupunginosasta pitää päästää jokaiseen toiseen.\nJos ajatellaan, että kaupunki koostuu näistä neliöistä välittämättä siitä, että todellinen fyysinen rakenne määräytyy maasto-olosuhteiden mukaan, on helppo toteuttaa ehto kaikkialta pääsee kaikkialle. Sen sijaan matkan palvelutason ei ole tarpeen olla sama viereiselle ja etäisimmälle neliölle, koska matkojen kysyntä viereisimmän ja etäisimmän välillä ei ole sama. Tämä ei ole yksikeskustaninen rakenne, jossa kaikkialta on sama kysyntä keskukseen ja keskuksen ulkopuolisten alueiden välinen kysyntä on nolla.\n26.09.2008, 15:31 #334\nMiten sinä olet muuten saanut tuollaisen suhteen Helsingin ja muun pääkaupunkiseudun joukkoliikennematkatuotoksille? Liikkuminen pääkaupunkiseudulla tutkimus antaa vähän erilaiset raakaluvut. Miten liityntä ja vaihdot on huomioitu on epäselvä.\nMatkat arkivuorokautena(Liikkuminen pääkaupunkiseudulla 2005)\nHelsinki, kantakaupunki 1,16 matkaa/hlö/vrk\nHelsinki, esikaupungit 1,07 matkaa/hlö/vrk\nVantaa 0,76 matkaa/hlö/vrk\nEspoo ja Kauniainen 0,75 matkaa/hlö/vrk\nJos on kyse 0,35 aluetiheyden tiheästä pientaloalueesta alueen laidalla, jossa on eri kokoisia asuntoja, voi kohtuullinen asukkaiden sekoittuminen tapahtua. Tuollainen alue tuottaisi esittämälläsi joukkoliikenteen käytettävyydellä minusta 0,7-0,8 matkaa/hlö/vrk, kun lapsiperheet tiputtavat käyttöä.\nJos rakennetaan omakotitaloja suht koht isoille tonteille, tulee asuntoalueesta lapsiperhevaltainen ja joukkoliikenteen käyttö on rakenteellisesti huonoa. (Paljon kotiäitejä ja lapsia. Vähän joukkoliikenteen tehokuluttajia.) Joukkoliikenteen käytettävyys hyvälläkin palvelulla 0,5 matkaa/hlö/vrk tasoa.\nToki liikennetutkimus on vuodelta 2000 ja sen tilastointitapa aika huono. Uudessa liikennetutkimuksessa pitäisi tehdä tarkempaa dataa.\nViimeisin muokkaaja petteri; 26.09.2008 kello 15:54.\n26.09.2008, 21:56 #335\nSellaisissa maissa joissa vuoristojonot pakottavat, toteutuu nauhakaupunki-ajatus parhaiten. Ja siksi esim Itävalta ja Sveitsi ovat kärkimaita kaupunkijoukkoliikenteen osalta.\nMyytti Espoon työpaikkojen onnellisista työntekijöistöä on peräisin 20-30 vuoden takaa, kun TKK:sta valmistuneet kaveriporukat perustivat pieniä insinööritoimistoja omien kotilähiöidensä talojen kivijalkoihin tai jotkut peräti piilaakson tyyliin autotalleihin, ja rekrytoivat työvoimansa suoraan teekkarikylästä. Niistä yrityksistä osa ovat kasvaneet merkittäviksi espoolaisiksi työnantajiksi sittemmin. Niitä ei pidä sekoittaa suuryrityksiin jotka ovat pystyttäneet toimistokolossinsa Keilanieman-Otaniemen työpaikka-alueelle, ja joiden rekrytointialue on koko pk-seutu. Tietenkin on tähän asti ollut vähän helpompi tulla töihin niihin Esposta kuin esim Vantaalta, mutta sekin epäkohta korjaantuu pikkuhiljaa kun niitä raiteita saadaan sinnekin. Joka tapauksessa Espoo on ihan Helsingin kyljessä, Keilaniemi on lähes yhtä lähellä keskustaa kuin Pasila, mutta joidenkin mielestä niin ei voi olla missään nimessä, ei ainakaan henkisesti.\n27.09.2008, 20:29 #336\nTässä ketjussa ei ole taidettu vielä käsitellä tätä:\nItse raporttia en vielä ole lukenut, mutta tiivistelmän mukaan "yhdyskuntarakenteesta johtuvia kasvihuonepäästöjä ei voida vähentää riittävästi pelkästään aluerakennetta kehittämällä". Mikä tarkoittaisi, että Vanhasen himmeli sen enempää kuin Osmon helmet eivät vähentäisi päästöjä. Itsekin yhtyisin Temen analyysiin, että aluerakenne ei vähennä liikennepäästöjä, koska työpaikan läheisyyden painoarvo on valintoja tehdessä hyvin pieni: jos hyvässä työpaikassa on mahdollista käydä puolen tunnin matkan päässä, siellä myös käydään.\n27.09.2008, 21:05 #337\nMiten sinä olet muuten saanut tuollaisen suhteen Helsingin ja muun pääkaupunkiseudun joukkoliikennematkatuotoksille?\nOttamalla huomioon vaihdot. Tilastot eivät tilastoi matkoja vaan nousuja. Lukuarvojen nimittäminen matkoiksi on väärin, mutta niin vain on tapana tehdä.\nOngelma on siinä, että nousuja on kohtalaisen helppo tilastoida, matkoja ei. Vaihtoja on tiedossa 1990-luvulta, ja olen käyttänyt niitä tietoja, kun tuoreempia ei ole ollut. Olen kysynyt niitä mm. liityntäliikennettä suunnitelleelta entiseltä HKL:n suunnittelujohtalta, mutta ei hänkään tiennyt edes YTV:n arvoja vuodelta 1990.\nVanhat vaihtotilastot antavat kuitenkin liian suuren matkamäärän, koska liityntäliikenne on vuodesta 1990 lisääntynyt metron osalta Vuosaaren haaralla ja paikallisjunaliikenteessä.\nTilastoiduissa Espoon, Helsingin ja Vantaan luvuissa ovat lapsiperheet jo mukana.\nSinänsä on aivan oikein, että pohdit näiden arvojen vaihtelua. Sillä matkatuotokset ja kulkutapavalinnat eivät ole vakioita, vaan muuttuvat yhdyskunnan maantieteellisen ja toiminnallisen rakenteen mukaan. Puoli vuosisataa rakennetussa autokaupungissa matkatuotokset ovat kokonaisuudessaan suuremmat kuin joukkoliikennekaupungissa. Nämä erot löytyvät myös Helsingin seudulta erilaisilta alueilta.\nKäytännön liikennesuunnittelussa matkatuotoksia kuitenkin pidetään tilastollisina vakioina. Se johtaa tietenkin siihen, ettei ”kannata” suunnitella muuta kuin autokaupunkia, koska näyttää siltä, etteivät autoilua vähentävät rakenteelliset ratkaisut kuitenkaan vähennä autoilua. Vasta sitten, kun joukkoliikenteen ja autoilun matka-aikasuhde on niin suuri kuin Kruunuvuorenrannan ratikan kanssa, syntyy eroja, vaikka matkatuotokset ovatkin autokaupungin matkatuotokset.\n27.09.2008, 21:19 #338\nItse raporttia en vielä ole lukenut, mutta tiivistelmän mukaan "yhdyskuntarakenteesta johtuvia kasvihuonepäästöjä ei voida vähentää riittävästi pelkästään aluerakennetta kehittämällä". Mikä tarkoittaisi, että Vanhasen himmeli sen enempää kuin Osmon helmet eivät vähentäisi päästöjä.\nAsia ei ole aivan näin yksinkertainen. On totta, että uutta yhdyskuntarakennetta syntyy sitä mukaa, kun rakennetaan. Rakentamisen vauhti on periaatteessa väestönkasvun ja asumisväljyyden kasvun summa. Tämä on parhaimmillaan 2 %, joten 50 vuodessa olisi puolet yhdyskuntarakenteesta joukkoliikennekaupunkia, jos tehtäisiin vain sitä.\nMutta ei se ihan näin ole. Esimerkiksi kauppakeskuskulttuuri ja lähikauppakuolema ovat muuttaneet vanhojenkin alueiden liikkumistottumukset. Vastaaavasti voidaan vaikuttaa liikkumistottumuksiin myös toiseen suuntaan. Jos kauppakeskukset suljettaisiin ja kävelyetäisyydellä olevat lähikaupat tulisivat pakollisiksi, poistuisi puolet asiointimatkoista. Sekä vanhoilta että uusilta alueilta.\nEli vaikka yhdyskuntarakenteen fyysinen muoto muuttuu hitaasti, toiminnalliseen muotoon voidaan vaikuttaa hyvinkin nopeasti toteutettavilla ratkaisuilla. Jokainen taajamarakenteen ja kävelymatkojen ulkopuolelle toteutettu kauppakeskushanke vaikuttaa nyt väärään suuntaan, eikä muutokseen mene kuin noin vuosi eli kauppakeskuksen rakentamisaika.\nKehä 2 Espoossa on tästä oiva esimerkki. Se viisinkertaisti liikenteen, jota varten se muka rakennettiin. Yhdyskuntarakenteessa ei muuttunut mikään, tuli vain uusi tie.\nItsekin yhtyisin Temen analyysiin, että aluerakenne ei vähennä liikennepäästöjä, koska työpaikan läheisyyden painoarvo on valintoja tehdessä hyvin pieni: jos hyvässä työpaikassa on mahdollista käydä puolen tunnin matkan päässä, siellä myös käydään.\nEn yhtyisi mihinkään arvioihin, vaan kaipaisin tietoa. Mutta se on totta, että matka-aika ratkaisee. Ja kun kerran on rakennettu autokaupunkia ja moottoriteitä, joilla matka-ajat autolla liikkuen saadaan mahdollisimman lyhyiksi, niin sitten mennään halvalle tonttimaalle haja-asutukseen. Se on henkilökohaista optimointia. Ja kun lisäksi lähempänä asuvat subventoivat haja-asutusta monella tavoin kiinteähintaisten maksujen kautta, haja-asujille ei tule aiheuttamisperusteella kustannuksia. Ainoa kustannus on auton käytön kustannus, mutta kun asumiskuluissa säästää enemmän, niin tässä sitten ollaan.\n28.09.2008, 06:29 #339\naluerakenne ei vähennä liikennepäästöjä.\nTässä nyt tehdään aika raju virhepäätelmä mm. Metka-tuloksista.\nLiikennepäästöjen osalta on oleellista, että aluerakenne yksinään ei merkittävästi vähennä liikennepäästöjä.\nSen sijaan on selvää, että erilainen aluerakenne mahdollistaa aivan erilaiset liikenne- ja palveluratkaisut joiden seurauksena liikennekäyttäytyminen ja sen päästöt ovat aivan erilaiset.\nEsimerkiksi väestötiheyden puolittaminen johtaa siihen, että lähipalveluiden tarjonta on vähemmän kuin puolet. 4000 asukasta voisi olla realistinen asukaspohja esimerkiksi laajan valikoiman lähikaupalle, sen kanssa kilpailevalle laajan valikoiman elintarvikekioskille, pienelle ala-asteen koululle ja kunnolliselle päiväkodille. 2000 asukkaalle tällaisia palveluita ei voi järjestää kunnolla.\nSamoin esimerkiksi 20 000 asukkaan nauhamaiseen joukkoliikennekäytävään voidaan järjestää 5-10 minuutin välein kulkeva pikaraitiotieliikenne. Neljään erilliseen 5 000 asukkaan palaan, jotka eivät muodosta käytävää, voidaan toteuttaa esimerkiksi neljä erillistä 20 minuutin välein kulkevaa bussilinjaa.\nTiiviissä kaupunkirakenteessa mahdollisuus myös työ- ja opiskelumatkojen kävelyyn ja pyöräilyyn on aivan eri luokkaa. Kävely- ja pyöräilyhalukkuus on suorassa suhteessa matkan koettuun pituuteen. Vaikka hajautetussa ympäristössä matkan viihtyvyys olisi sama, puolet pienemmällä tiheydellä kävely- ja pyöräilymahdollisuus laskee puoleen.\nSuomessa tällä hetkellä ongelmana on, että heikon joukkoliikennesuunnittelun, kävelyn ja pyöräilyn syrjimisen sekä kaupan keskusliikkeiden ohjaileman kaupan sijoittelun takia hyvänkään yhdyskuntarakenteen potentiaali liikenteen vähentämiseen ei toteudu.\nTämä johtaa myös suurten "pikavoittojen" mahdollisuuteen, jos lähdetään toteuttamaan esimerkiksi seudullisesti yhteinäisiä joukkoliikenneverkkoja, bussien runkolinjoja tai pikaraitioteitä, kun nykyisen rakenteen hyödyt saattavat realisoitua nopeasti.\n28.09.2008, 15:26 #340\nEn vähättelisi 3500 työpaikan rypästä enkä sitä, että sinne on helppo päästä. (..) Espoolaisissa yrityksissä on korkea espoolaisten työntekijöiden osuus, ja moni yritys perustelee sijoittumistaan Espooseen sillä, että heidän työntekijäpotentiaalinsa on siellä.\nTässä on kuitenkin edelleen mittakaavaero. Yli yhden hengen taloudessa menee haastavaksi saada molemmat työpaikat noin pieneen ryppääseen. Lisäksi elinikäiset työpaikat ovat harvinaistuneet, joten se yksikin oikein sijoittunut työpaikka vaihtuu muualle herkemmin kuin asuinpaikka. Kiinteiden työpisteiden määräkin on erikoistumisen myötä laskenut asiantuntija-aloilla, kun monet tehtävät ostetaan konsultointina ja konsultit viettävät vaihtelevan mittaisia työjaksoja asiakkaiden tiloissa. Monipuolisen liikkumisen olisi siis onnistuttava alueellisesti asunnoista työpaikoille ja työpaikkojen välillä.\nSekoittunut neliösi on siis periaatteessa hyvä ja kannatettava, joskin pienen autopaikkamääränsä osalta nykyisillä suunnittelumääräyksillä mahdoton. Yksin se ei kuitenkaan ole ratkaisu, vaan myös aluerakennetta pitää miettiä. En myöskään usko, että yksi perusmalli voi vastata kaikkiin tarpeisiin, mutta tuskin näin väitätkään. Alueellisesti menee jo paljon vaikeammaksi ratkoa työmatkat oikein ja nauha- ja sormimalleillakin alkaa olla etuja, vaikka ne eivät täydellisesti toimikaan. Vaikutusalueillaan taajamanauhat esimerkiksi pääradalla toimivat hyvin ja ilman niitä oltaisiin syvemmällä suossa, koska muitakaan keinoja ei ole osattu käyttää. Pitäisi kuitenkin löytää näitä muita keinoja, joilla yhteyksiä voitaisiin taata alueellisesti monipuolisemmin ja silti saavutettaisiin riittävät volyymit. Sitä taidat ajaa takaakin, mutta näkemyksesi ei näiltä osin ole täysin selvinnyt ja siihen liittyy vielä lisähaasteena yhdistyminen nykyiseen aluerakenteeseen.\nMieleeni tulee, että näitä minitaajamia pitää käytännössä kytkeä ketjuiksi, mutta sopivilla ratkaisuilla yksi taajama voi kuulu useampaan ketjuun ja ketjujen suunnat voivat olla melko vapaita. Jokaisesta jokaiseen tai edes jokaiseen naapuriin ei liikenne silti välttämättä onnistu, vaan jonkinasteisia kierroksia on hyväksyttävä ja niitä ohjannevat luontevasti hieman suuremmat keskukset, joita käytännössä tarvitaan kuitenkin mukaan.\n28.09.2008, 19:09 #341\nJoukkoliikennematkat arkivuorokautena(Liikkuminen pääkaupunkiseudulla 2005)\nSeudun hajaantuessa vaihdot varmaan lisääntyvät jatkuvasti. Jos ylläolevissa liikkuminen pääkaupunkiseudulla luvuissa ei ole vaihtoja mukana, niissä on merkittävästi ilmaa ainakin kun suunnitellaan uuden alueen joukkoliikennettä. Kuinkahan suuri osa matkoista on vaihdollisia? 40-50 %?\nMinä saan omalla liikkumisprofiilillani joukkoliikennematkoista noin 50 % vaihdottomia matkoja, 35 % yhden vaihdon matkoja ja 15 % kahden tai kolmen vaihdon matkoja. (Asunto Punavuoressa, työpaikka Otaniemessä, harrastuksia Itä-Vantaalla. Ei autoa.)\nEsimerkkinä omalla kohdallani on matka illalla työpaikalta treeneihin. Kyseessä on kahden tai kolmen vaihdon yhteys. Se toimii seuraavasti.\nTöistä lähden Innopolin bussipysäkille, jos 103 (vuoroväli 10 min) ei näy, hyppään ensimmäiseen bussiin (vuoroväli 2-3 min), jolla pääsen Alvar Aallon puistikolle. Alvar Aallon puistosta otan sitten bussin keskustaan (vuoroväli 3-5 min), Ruoholahdessa jään pois ja ajan metrolla (vuoroväli 4 min) Rautatientorille ja rautatieasemalla hyppään K-junaan(vuoroväli 10 min), junasta nousen Koivukylässä tai Hiekkaharjussa ja rivakka 600-800 metrin kävely. Aikaa matkaan treenipaikalle Koivukylään tai Hiekkaharjuun kuluu 65-70 minuuttia ja kävelyä tulee yhteensä 1,5-2 kilometriä. Yhteys toimii todella luotettavasti, mutta aikamoista ravaamistahan tuo on. Tuon matkan teen 2-3 kertaa viikossa.\nReittioppaan mukaan Pasilan kautta säästäisi muutaman minuutin, silloin ei kuitenkaan pääsisi junassa hyvälle istumapaikalle syömään pikaruokaa tai lukemaan lehteä, enkä pidä heiluvasta Pasilan bussista. Ja yhteys ei olisi yhtä luotettava kuin keskustan kautta.Olen itse toki kokeillut kulkea tuota väliä Pasilan, Oulunkylän ja Leppävaara-Pasilan kautta. Ja jos sattuu kiire, hyppään joskus nykyäänkin Pasilan bussiin.\nHenkilöautolla tuohon matkaan menee 30-45 minuuttia, ei kävelyä, sitäkin on joskus testattu, vaikka minulla ei olekaan omaa autoa.\nViimeisin muokkaaja petteri; 28.09.2008 kello 19:18.\n28.09.2008, 19:51 #342\nMun ymmärtääkseni suurkaupunkin ympäristöt maailmalla noudattavat juuri tällaista rakennetta. Suurempien keskusten välillä kulkee "paksummat viivat" eli rautateitä tai metroja, ja sivukeskuksiin jos ne eivät ole radan varrella, bussiliikennettä, eräissä paikoissa myös raitioteitä.\n28.09.2008, 20:07 #343\nVaihdottomia matkoja jostain jonnekin esim Espooossa tai Vantaalla on erittäin hankala toteutaa. Noiden kaupunkien etäiskohteista on yleensä helpompi tehdä vainhdoton matka Helsinkiin kuin saman kaupungin johonkin toiseen satunaisesti valittuun kohteeseen.\nSe johtaa siihen, että Espossa tai Vantaalla kaupungin sisäisiä matkoja tehdään useammin autolla kuin julkisilla, kun taas niistä Helsinkiin suuntautuvissa matkoisa joukkoliikenteellä on vielä jotenkuten korkea osuus. Samoin joukkoliikenteen käyttö on suosittua kun liikutaan saman radan varrella, vaikka kuntarajaa ei ylitetä. Vaikka bussin käytö ovelta ovelle voisi olla minuuteissa mitattuna ratojenkin varsilla nopeampaa, niin junilla täsmällisyys, matkustusmukavuus ja tasaiset vuorovälit (aikataulua ei tarvitse osata ulkoa) generoi lisää sellaisia matkoja joita jätettäisiin tekemättä kokonaan jos rataa ei olisi.\nSitten vaihtojen tilastoimisesta vielä. Anteron mielestä esim jokainen matka Helsingin keskustasta johonkin kohteeseen itä-Helsinkiin jonne ei pääse metrolla suoraan on vaihdollinen matka. Niinhän se teoriassa on. Mutta entä jos matkustaja ei ota ensimmäistä liityntäbussia vaan poikkeaa kauppaan vaihdon yhteydessä. Onko se silloin 2 vaihdotonta matkaa vai yksi vaihdollinen? Tai jos hän kaupan lisäksi käy kirjastossa, parturissa, pubissa, tai tapaa jonkun tutun johon jää suustaan kiinni että pari bussia ehtii mennä? Onko jokin aikaraja kauanko vaihto saa kestää että se lasketaan vaihdoksi? Kuvittelisin että tässä asiassa tulkinta vaihtelee aikalailla.\n29.09.2008, 00:29 #344\nMinä saan omalla liikkumisprofiilillani joukkoliikennematkoista noin 50 % vaihdottomia matkoja, 35 % yhden vaihdon matkoja ja 15 % kahden tai kolmen vaihdon matkoja.\nVaihtojen määrä vaihtelee välineestä riippuen. Vähiten vaihdollisia oli junissa (34 %), eniten metrossa (64 %). Keskimäärin kaikissa oli 51 % vaihdollisia, joista 38% yhden vaihdon ja 13 % kaksi tai enemmän. Oma profiilisi osuu aika lähelle.\nTämä on aiheellista pohdintaa. Tutkimuksen tekijän on tietenkin määriteltävä, miten hän matkan tulkitsee. Ja vertailukelpoisuuden vuoksi pitäisi noudattaa yhtenäistä käytäntöä vastaavien tutkimusten kanssa. En muista (enkä jaksa nyt kaivaa), oliko tuossa YTV:n raportissa kerrottu, miten matka ja vaihto oli tilastoitu.\nJos ajatellaan haluttavan mahdollisimman hyvä kuva yhdyskuntarakenteen toimivuudesta, kuvailemasi tilanne kaupassakäynnistä pitäisi tilastoida erikseen. Koska onhan eduksi ja tavoiteltavaa että yhdellä matkalla voi hoitaa useita asioita. Ja silloin pitäisi tietää, miten sellainen toteutuu.\nFiksu systeemi on, että ruokakauppa on pysäkillä, ja siellä voi käydä samalla kun tulee töistä. Jos joku tekee aina näin, hän ei tilastoidu kaupassa kävijäksi koskaan, jos työstä paluu on vain työmatka. Mutta tosiasiassahan hän käy kaupassa, ja tilaston pitäisi osoittaa, miten fiksu järjestely vähentää matkoja vaikka kaupassakäynti tuleekin hoidetuksi.\n29.09.2008, 08:13 #345\nTässä on kuitenkin edelleen mittakaavaero. Yli yhden hengen taloudessa menee haastavaksi saada molemmat työpaikat noin pieneen ryppääseen.\nKyllä, Espoo on suurempi kuin neliökilometri. Tarkoitukseni oli vain havainnollistaa sitä, missä mittakaavassa ollaan suhteessa inhimilliseen vakioon kävelyetäisyydestä. Ja oletuksena on, ettei yksi tällainen neliö sijaitse jossain yksinään, vaan niitä on verkostoituneena monta. Ja niiden lisäksi on eritasoisia keskittymiä, suurimpana seutukeskus kuten H:gin keskus H:gin seudulla.\nNykyinen trendi on valita asuinpaikka muiden mieltymysten kuin työpaikan sijainnin suhteen. Ei nyt tule mieleeni tutkimusta, joka olisi selvittänyt, miten eri asiat asuinpaikan valintaan vaikuttavat. Sillä työpaikkakin kyllä vaikuttaa. Jos ei muuten, niin sen aikabudjetin kautta. On mahdotonta asua siten, ettei ehdi tehdä työmatkoja.\nOletan kuitenkin, että työpaikan merkitys asuinpaikan valinnassa liittyy siihen, miten on vaihtoehtoja. Jos asuinpaikka on valittavissa mieltymysten mukaisena joko etäältä tai läheltä työtä, se tuskin valitaan etäältä. Ja sama koskien työtä. Jos hyvän työn saa läheltä, miksi menisi samanarvoiseen työhön etäälle.\nEriytetty kaupunkirakenne heikentää valinnan vapautta. Esimerkkineliöni on yhdenlainen teoreettinen ääritilanne, toinen ääritilanne on täydellinen eriyttäminen niin, että työpaikka- ja asuinalueet on tehty siten, että yhdellä alueella on aina vain samantyyppisiä työpaikkoja tai asuntoja. Esimerkiksi siten, että on vain vuokrakerrostaloalue, omistuskerrostaloalue, omakotitaloalue, rivitaloalue jne. Asuin-ja työpaikkamieltymykset pakottavat silloin tietyille alueille.\nTämä ei edes ole täysin teoriaa, valitettavasti. Jos yhdyskuntakehitys ei ole hallittua, se ohjautuu sosiaalisen segregoitumisen eli eriytymisen suuntaan. Syntyy rikkaiden alueita, jotka ovat pahimmillaan aidattuja ja ulkopuolisilta suljettuja. Ja vastapainoksi slummiutuvia alueita. Myös yrityksillä on taipumus hakeutua yhteen, piilaakso kai maailmanmitassa kuuluisin esimerkki.\nSekoittunut ja hajakeskitetty kaupunkirakenne tarjoaa valinnan mahdollisuuksia enemmän kuin eriytetty ja yksikeskustainen rakenne. Periaatteessa on mahdollista, että yhtä hyvin vaatimukset täyttävä asunto löytyy mistä hyvänsä sekoitetun ja hajakeskitetyn rakenteen ”neliöstä”. Sama koskee työpaikkojen valinnanvapautta. Perhe voi siten optimoida sekä asumis- että työpaikkavalintojaan.\nLisäksi on hyvä muistaa, että vaikka me itse koemme, että tarjolla olevia työmahdollisuuksia on vain vähän ja työpaikan sijaintia ei siksi pääse valitsemaan, asia ei ole samoin suinkaan koko työvoimalla. On runsaasti ammatteja, joissa työpaikkoja on tarjolla kaikkialla. Jälleen olisi hyvä, jos olisi käytettävissä jotain tilastotietoa työvoiman työpaikkojen sijainnin valinnanvapaudesta. Mutta ei nyt ole, joten en voi esittää arviota siitä, miten suuri osa esimerkkineliön 3500 työpaikasta olisi sellaisia, että merkittävä osa työvoimasta voi halutessaan valita työpaikan omasta neliöstään.\nAutopaikoista sen verran, että lainsäädäntö edellyttää ainoastaan, että niitä on riittävästi. Autopaikkanormit ovat kuntakohtaisia kaavoituksen ohjeita, jotka ovat viime kädessä poliittinen ratkaisu. Riittävä autopaikkamäärä on nolla, jos kaikki voivat ja haluavat kulkea joukkoliikenteellä.\nEsimerkissä olevilla tontti- ja korttelitehokkuuksilla ei vielä synny ongelmaa autopaikkojen sijoittamisessa asuntojen yhteyteen. Mutta kun ryhdytään sijoittamaan autopaikkoja työntekijöille, ollaan pian pulassa, jos työntekijän henkilökerrosala on 10 krs-m2 ja autokerrosala 35 krs-m2.


UV-asut, arskat, rasvat ja hellehatut : Lapsen suojaaminen kevätauringolta - Kolmistaan\n17.4.2015 Teksti: Karoliina Pentikäinen\nMuistan edelleen viime kesältä tilanteen, jossa tunsin kauheaa syyllisyyttä. Olin koko kesän rasvannut F:n ihoa aurinkovoiteella, pakottanut hänet käyttämään hattua auringonpistoksen varalta ja pelastanut aina hukkumaan joutuvia aurinkolaseja milloin mistäkin. Sitten koitti se ilta, kun huomasin F:n korvanlehtien punoittavan. Ei voi olla totta! Olin aamulla suojannut koko tytön auringonsäteiltä…olin vaan unohtanut korvien rasvaamisen.\nOmassa lapsuudessa ihoa ei taidettu koskaan auringolta suojata. Silloin viiletettiin papuina koko kesä. Aurinko ja tietoisuus sen vaaroista ovat kuitenkin 80-luvulta muuttuneet. Nyt pitää todellakin pohtia, miten suojaa lapsensa parhaiten.\nKuten kerroin, meillä on suojattu F koko kolmikolla: rasvalla, aurinkolaseilla ja hatulla. Mutta olen alkanut pohtia, olenko liiankin varovainen. Varsinkin tuon hatun käyttö. Onko se tarpeen muulloin kuin 30 asteen helteillä? Eihän ulkomaillakaan lapsilla ole KOSKAAN hellehattuja.\nSen lisäksi pohdin, mitkä rasvat lasten iholle ovat parhaita. Jos niitä lotrataan 1/3 vuodesta joka päivä, on niiden laadulla varmasti väliä. Mitä aurinkorasvoja teillä käytetään? Miksi? Ja milloin rasvaukset aloitatte? Nythän kevätaurinko porottaa jo kasvoille.\nJa vielä yksi minua mietytyttänyt aihe. Kun aurinkolaseja katoaa sellaiset viidet kesässä, ei mitenkään voi ostaa aivan oikeita Reiskoja. Suojaakohan nuo H&M:n ja muiden halpisketjujen lasit oikeasti kunnolla silmiä?\nlapsen suojaaminen auringolta\nHyvä postaus jälleen! Löysin tällaisen mahtavan aurinkovoiteen luonnonkosmetiikan puolelta kuin Lovea Kids. https://www.hyvinvoinnin.fi/lovea-bio-aurinkorasva-kids-spf-50-disney\nLevittyy tosi hyvin, ja toi hinta on toki kallis, mutta tätä saa marketeistakin jo nykyään – paljon halvemmalla.\nstarbite / 30.11.-0001 klo 00:00\nItse kävin vähän aikaa sitten paikallisen syöpäjärjestön hoitajalla tarkastuksessa ja samalla sain häneltä esitteitä kuinka auringossa tulisi suojautua. Ja koska mukana oli silloin pari viikkoinen pikkuisemme saimme myös ohjevihkosia siitä, kuinka lapsia tulisi suojata. Puhuimme paljon siitä, kuinka lapsia tulisi suojata lähinnä vaatteiden ja varjon avulla, aurinkorasvoja ei suositella edes aivan pikkuisille.\nTaru / 30.11.-0001 klo 00:00\nAivan ihania noi neiti F:n hatut! Mistä olet ostanut? Alkaa jo hattujen ostointo puskea talven jäljiltä. 🙂\nPaha, paha äiti, mutta tunnustan, ettei meillä ole suomen kesässä lapsia juuri koskaan rasvattu. Etelänlomilla kyllä, mutta täällä joskus harvoin rannalle mennessä.\nMeillä on taaperolla käytössä Babiatorsin aurinkolasit. Mikäli teksteihin on luottamista, niin ovat laadukkaat ja suojaavat silmiä. Vaikka ovatkin hintavia niin pidin isona plussana sitä, että niiden rikkoutuessa/hävitessä voi saada uudet, kunhan ne on rekisteröinyt (eli tehnyt muutaman klikkauksen). Lisäksi ovat todella taipuisat, joten ihan heti niitä ei rikki saa. Ainut miinus niissä on se, että minkäänlaista takahihnaa niissä ei ole. Siksi pohdinkin minkälaisen viritelmän keksisin, jotta lasit pysyisivät jotenkin pyöräretkillä päässä, jos taapero päättää ne kesken kaiken ottaa pois päästään..\nMielenkiinnolla odotan, jos vastauksista/kokemuksista jonkinlaisen postauksen 🙂\nLapset viilettää menemään hurjaa kyytiä. Jos jalat saavat rusketusta siitä syystä, se ei kyllä haittaa. Saapas hyvän annoksen d3:sta.ja jalat harvemmin palaa. Mä ite en rasvaa ollenkaan. Laitan syvän hatun päähän, arskat silmille ja sortsit jalkaa. Kertaakaan ei ole lapsi palanut ja aurinko ei tosiaan ole vaarallista, mut jos polttaa ittensä ni joo. 🙂\nMe tehtiin sankoihin päähän pienet reijät ja ostettiin optikolta sellanen remmi! Hyvin on pysyny tällä virityksellä päässä 🙂\nJoo ei ne lasit valitettavasti suojaa ellei niissä oo sitä merkintää siitä 🙁 harvemmin juurikin hennesin laseissa on. Itse ostin just törkeen hienot lasit mut kotona tajusin että uv-suojalappu puuttuu.\nJännä, kun meille taas optikko sanoi, että markettilasit on ihan yhtä hyvät, jos muuten suojaavat silmiä (myös sivuilta) ja on ne UV-merkinnät.\nJust toi ACOn rasva on meilläkin, en vain millään muistanut merkkiä 🙂\nMekin käytetään aina hattua ja optikolta ostettuja ( n 30 €) arskoja, eikä niitä ole kertakaan kadonnut. Mun mielestä hinta ei ole paha kunnon silmien suojauksesta. Ja noi babiatorsit on kans hyviä, jos vaan malliltaan sopii lapsen päähän. Meilläkin on istuvuuden kanssa ollut ongelmia. Rasvaa laitetaan oukeastaan vain kunnon porotuksella ja rannalla.\nPolarisaatio linsseissä estää vain tietyssä kulmassa tulevan valon eli esimerkiksi veden häikäisyyn polarisaatio auttaa. UV-suoja on aivan eri asia, toki eu säätelee markkinoita niin, että Suomessa myynnissä ei pitäisi olla uv-suojattomia laseja. Eroa halpislasien ja optikkoliikkeiden laseihin on optiikan laatu ja kehysten laatu ja kestävyys sekä lasien sovittaminen juuri sinun kasvoillesi.\nMeillä name itissä aurinkolaiseissa täys uv suoja ja hinta silti vaan 6,95€! 🙂\nMeillä käytetään aina kesällä ulkona lippistä huivia tmv. mutta rasvoja todella vähän. Paras suoja palamista vastaan on ruskettunut iho. Yleensä lapset ovat ulkona liikkeessä ja siksi harvoin palavat. Olen myös huomannut että helpoiten ihonsa polttaa juuri vaatteiden rajakohdasta, esim. hihaton mutta leveä olkaiminen toppi ->olkapäät palaa, paidat ->niska palaa ym. Eli heti kun kelit sallii meillä tytöt viilettää bikineillä ja pojat uikkareilla. Jos käytetään t-paitaa tmv. laitetaan rasvaa ja jos mennään esim. johonkin tapahtumaan missä joutuu olemaan kauemmin paikoillaan niin rasvataan. Alkukesästä tosin laitetaan rasvaa, mutta ei mitään korkeita kertoimia. Mitään käryä ei ole teenkö oikein vai väärin, mutta vanhin lapsi nyt 11 vuotias ja kerran polttanut nenänsä ja posket kun oli tosi kuumana päivänä melkein koko päivän uimassa ja rannalla.\nmä oon kuullut tästä samasta ja sen jälkeen lapset on käyttäny pelkkiä rumia vauvamotoristiarskoja 😀\nKyllä ehdomasti pitäisin lapsella huivia tai hattua aina auringon paistaessa. Auringonpistos kun ei ole kiva kokemus, etenkään pienelle lapselle.\nEi suositella ei, mutta koska meillä kuitenkin juostaan kesät t-paitasillaan, on meillä myös käytetty rasvoja. Vauvat on pääasiassa suojattu vaatteilla, satunnaisia poikkeuksia lukuun ottamatta.\nTaaperot ovat olleet eri juttu. Me ollaan käytetty apteekista ostettavaa rasvaa, jossa on fysikaalinen suoja. Ihan hiton syvältä sellanen käyttömukavuudeltaan, mutta sillä on menty. Ja myönnettäköön, kesän edetessä se rasvailukin tuppaa vähetä.\nKeskipäivällä ei oikeastaan ulkoilla ollenkaan. Viime kesänä joutu tässäkin tehdä poikkeuksen, koska pienimmän päiväunet menivät juuri niin, että keskipäivällä oli hereillä. Tänä kesänä päikkärit onneksi on 12-14.\nTotta kai itsekin syöpää sairastaneena haluan pitää huolta auringolta suojautumisessa, mutta koska kaikki tässä maailmassa tappaa, en aio menettää yöuniani tai piestä itseäni siitä, että joskus se rasvailu vain unohtuu.\nJonna/Kaaosta ja Kukkamekkoja / 30.11.-0001 klo 00:00\nNoista aurinkolaseista olen lukenut, että ne halpikset voi itseasiassa pahentaa tilannetta. Pupilli laajenee aina hämärässä, että se päästäis enemmän valoa sisään. Ne kyllä hämärtää, jolloin pupilli laajenee ja päästää enemmän valoa sisään. Jos ei ole kunnon UV-suojaa, sisään pääsee nimenomaan enemmän UV-säteilyä. Tämän jälkeen kävelin optikkoliikkeeseen ostamaan itselleni kunnon lasit.\nAurinkorasvaa me käytetään lapselle ainoastaan sellaista, jossa on vain fysikaalinen, ei kemiallista suojaa. Sellainen löytyi mm. apteekista ACOlta. Ei kuitenkaan vielä, vaan vasta kun aurinko on polttavimpiin. Hellehattua käytetään aina kuumalla, en mitään rajaa osaa sanoa. Käytän itsellenäkin, muuten tulee kyllä paha oli.\nVoi kun se vaatteilla suojaaminen on niin vaikeaa, kun ensimmäisten auringonsäteiden pilkahdettua F haluaa vetää shortsit jalkaan :/\nJensku / 30.11.-0001 klo 00:00\nMe käytetään Eucerin 50 + kids sun spayta aurinkorasvana, sitä saa apteekista. Muistan joskus kuulleeni, että markettien rasvat eivät olisi tarpeeksi tehokkaita, vaikka olisikin korkea suojakerroin.\nTässä linkki aurinkolasipulmaan. http://yle.fi/uutiset/halvatkin_aurinkolasit_suojaavat_haitalliselta_uv-…\nAurinkoista kevättä 8)\nMe käytetään aurinkorasvana apteekista saatavaa Eucerin 50 + kids sun sprayta. Muistan jostain kuulleeni, että markettien aurinkorasvat eivät olisi yhtä tehokkaita, suojakertoimen suuruudesta huolimatta.\nTässä linkki aurinkolasipulmaan:\nAnteeksi, tuli sama viesti kahteen kertaan kun luulin, että ei ekalla kerralla tullut perille.\nViolet / 30.11.-0001 klo 00:00\nHeips, ei kyllä pidä paikkaansa etteikö ulkomailla lapsia suojattaisi auringolta. Australiassa lapsilla on aina hatut ja runsaasti +50 rasvaa. Rannalla on usein ”kokovartalouikkareita”, sellaisia siis missä on pitkät tai 3/4 puntit ja hihat ja selässä vetskari. Pojilla ja tytöillä molemmilla tietysti. Uimahatut sellasia lippiksiä, joissa on kangasta niin että korvat ja niskakin peittyvät. Hirmuisan tärkeitä juttuja, kannattaa ottaa uv:t vakavasti! Kivaa viikonloppua! 🙂\nJoku jo kertoikin halpislasien hämärtävästä mutta suojaamattomasta vaikutuksesta. Itse kävin hakemassa itselleni polaroidut rayban-kopiot optikkoliikkeestä 25 eurolla. Polaroimattomiahan saa kai 5-15 euron hintaan, joten minusta tuo 25 e polaroiduista laseista ei ole paha. Lapsille varmaan on halvempiakin, toki se riippuu ihan merkistä ja mallista.\nMun eteläeurooppalainen kaverini teki havainnon täällä Suomessa vieraillessaan: täällä on kaikilla lapsilla hatut, miksi? En ollut aiemmin edes ajatellut asiaa, se vaan on ihan normi että suomalaisella lapsella on aina jonkun sortin lippis tai lätsä aurinkoisilla keleillä päässä. Itse ainakin perustelin asiaa sillä että ollaan tosi vaaleita.\nKyllä omien, tosi vaaleiden poikien posket olisi kärvähtäneet jo monta kertaa jos ei olis ollut hattua. Toisaalta kun ne pitää lippiksiä niin se ei suoaakaan korvalehtiä eikä niskaa, eikä niska ole ikinä palanut (toki laitetaan rasvaa) mutta olisko siellä jotenkin paksumpi iho…? Hatun käytön puolesta puhuu mun mielestä myös mahdollinen auringonpistos, ei pelkkä ihon suojaaminen. Myös silmät saavat paremmin hatulla varjoa.\nAurinkolaseihin en ole panostanut kuin ihan vauvana, meidän lapset kun ei suostu niitä käyttämään :/ Ihan vauvana en laittanut rasvaa vaan tietty pidin lapsen varjossa, ja sitten taaperoikäisenä ostin apteekista fyysisen (ei kemikaalisen) suojan sisältäviä voiteita mahdollisimman korkealla suojakertoimella. Nyt viime vuosina kun lapset on isompia on kyllä tullut turvauduttua ihan markettirasvoihin.\nHalppis-lasit on usein lähinnä asusteita, eivät suojaa tarpeeksi ja voivat oikeastaan pahentaa asiaa.. Mutta kuten koruissakin, kalliimmat lasit pysyvät tallessa paljon paremmin kuin halvat\nSori kirjoitusvirhe! Siis aurinkolaseissa 😀\nFarkkuhattu Polarn O.Pyret, sydän Punainen Norsu ja olkihattu H&M!\nOho! He eivät ole vissiin palavaa sorttia?\nOlipa tosiaan hyvä vinkki!\nTäytyypä varmaan marssia siis optikolle meidänkin!\nOho! Aikamoinen löytö!!\nJuuri tätä itse pohdin! Onko vaaraksi, jos ei pala?\nMuruska / 30.11.-0001 klo 00:00\nHyvä kuin luin tämän. Pitää alkaa miettimään tätä kun tyttö tulee 11kk ja ulkonaoloajat ovat nyt jo reiluja pätkiä! Niin mitä kaikkia rasvoja onkaan olemassa…? Isin kanssa ainakin tulee varmasti samisteltua kalastajalatsän kanssa! 🙂\nTästä ymmärtäisin juurikin niin, että se itse säteilykin on ”vaarallista” ja erityisesti koska lapset oleskelevat paljon ulkona.\nEn oo kyllä koskaan kunnolla perehtynyt noihin kunnon laseihin enkä oo tähän mennessä raaskinut sellaisia hankkia. Varmaan pitäis, mutta kyllä harmittaa sit ku ne tippuu tai menee rikki. Viime kesänä kreikan matkalla ostin halppis lasit ja ne jäi bussiin penkille heti ekana iltana… 😀\nKuulostaa maalaisjärkisille vinkeille 🙂\nPysyvätkö? Ei mulla 🙂\nM* / 30.11.-0001 klo 00:00\nMä oon jotenkin aina ajatellut, ettei siinä auringossa ole ”pahaa” pelkästään se palaminen eli että iholle se on joka tapauksessa haitallista vaikkei iho palaisikaan..? Saisi siis joku sivistää onko tämä totta vai tarua?\nOmat lapset olen kyllä pyrkinyt suojaamaan hyvin eli rannalla uv-puku (3/4 hihat ja lahkeet), ulkoillessa uv-suojahattu (PoPin jossa leveät lierit, suojaa niskaa/silmiä) ja uv-arskat. Ulkoillessa sitten kevyillä vaatteilla suojaa ja fysikaalisella Eucerinin voiteella lisäsuojaa. Ja eipä olla pihoilla kuumimmilla keleillä keskipäivisin oltu. En tiedä onko liioittelua vai sopivaa, mutta en ole näitä vaivalloiseksi kokenut 🙂\nIra / 30.11.-0001 klo 00:00\nOnkohan muuten noin? Eli jos ei polta, on ok. Itse olen luullut, että D-vitamiinia lukuunottamatta arska on pahaksi, vaikkei kärventyisikään.\nTotta puhut! Varovainen kannattaa olla, kunhan homma ei mene varovaisuudessaan yli!\nSelvitin tätä aurinkolasiasiaa mun siskolta, joka on töissä Silmäasemalla. Palaan asiaan ensi tai siten seuraavalla!!\nKiitos, Jensku! Samoin 🙂\nEi huolta 🙂\nEikös Australia olekin sellainen uv-alue? Vaikka Espanjassa harvoin näkee paikallisilla lapsilla hattuja..\nHop ja nimetön: On muuten jännää, että aurinkolasisuosituksia on niin erilaisia. Jopa ammattilaiset saattavat puhua ihan erilaisia asioita!\nF taas rakastaa laseja. Pitäisi niitä sisälläkin 🙂


Oi! Tuure Kilpeläinen ei antanut periksi tästä: "Se oli merkittävä todiste, että haaveet voi..." - Suomi24 Viihde\nOi! Tuure Kilpeläinen ei antanut periksi tästä: "Se oli merkittävä todiste, että haaveet voi..."\nTuure Kilpeläisen elämässä on monta merkittävää muistoa, myös keikkoihin liittyviä.\n6.11.2021 klo 7:00\nEmma-palkittu Tuure Kilpeläinen on julkaissut useita sooloalbumeja ja tehnyt kappaleita mm. Jonna Tervomaalle, Vuokko Hovatalle, Anna Puulle, Vesa-Matti Loirille, Jorma Kääriäiselle, Kari Tapiolle ja Johanna Kurkelalle. Kuva: Nelonen/Petri Aho\nTuure Kilpeläinen, 51, on Emma-palkittu muusikko ja laulaja-lauluntekijä. Kilpeläinen on kotoisin Kouvolasta. Hän kiertää keikkoja Kaihon karavaani -yhtyeen kanssa. Hänet voi nähdä lavalla myös Orkestra Suora Lähetys -yhtyeen kanssa.\nMikä on ollut elämässäsi merkittävin näkemäsi keikka ja miksi?\n- Top 3 Roskilde v. 95 näin kuin Jeff Buckley esiintyi yhtyeineen, U2 New York Madison Square Garden, Mariza fado-laulaja Lissabonissa ja Hanoi Rocks Kouvolassa.\nMillainen on ollut huimin oma keikkasi?\n- Helsingin juhlaviikoilla soitettiin senegalilaisen yhtyeen Orchestra Baobabin kanssa yhteiskeikka, soitettiin toistemme biisejä, tehtiin niistä versiot. Oli kiertuekin Suomessa. Olin säätänyt kolme vuotta tätä keikkaa, oltiin bändin kanssa tykätty tosi paljon niiden musasta. Kävin Dakarissakin juttelemassa heidän kanssaan. Kreisi idea toteutui, se oli mun mielikuva, että soitetaan huvilateltassa ja sitten se tapahtui. Se oli merkittävä todiste, että haaveet voi toteutua.\n- Karavaanin ekat keikat Sir Einon pubissa ovat myös tärkeitä. Tiesin, että tämä on kova, vaikkei muut vielä tienneet. Mieli palaa isoillakin keikoilla ekoihin keikkoihin.\nTuure Kilpeläinen on naimisissa taiteilija Manuela Boscon kanssa. Bosco oli jakanut tämän tunnelmallisen yhteiskuvan pariskunnasta Instagramissa, kuvan otti Sikke Sumari:\n- Mietin, että musta tulee rokkistara, mietin myös kampaaja-parturia, sitten halusin sarjakuvapiirtäjäksi ja sitten musta tulllut kuviksen opettaja, siihen on pätevyys. Valmistuttua tein jotain sijaisuuksia. Niin siinä sitten kävi, että musta tuli rokkistara.\nLue myös: Vain elämää: Tuure Kilpeläinen ei bailannut kameroiden sammuttua: "Ehkä otin yhden..."\nAsiasanat: Tuure KilpeläinenVain elämääOrchestra Baobab\nTuure Kilpeläinen viinahuuruisesta lapsuusjoulusta: "Ambulanssi hakee mutsin, liikaa lääkkeitä..." Luvassa tuplayllätys! Vain elämää -kausi jatkuu artistipäivien jälkeen - Katso tiedot tästä! Wau! Tässä ovat uudet Vain elämää -tähdet! Nämä kahdeksan artistia musisoivat Hirvensalmella! Vain elämää: Tuure Kilpeläinen ei bailannut kameroiden sammuttua: "Ehkä otin yhden..." Pienen pojan isä Jukka Poika: "Mä oon sillä tavalla vässykkä, että mä en jotenkin pystynyt..." Vain elämää: Anssi Kela paljastaa yölliset menot kameroiden sammuttua: "Pienemmällä porukalla..."


Liiketoiminnan matemaattiset aineet -digipaketti sisältää Ammatillinen FyKe Liiketalous -lisenssin ja Liiketalouden laskutaito -lisenssin opettajan- ja muine lisäaineistoineen. Oppilaitos hankkii jokaiselle opiskelijalle oman lisenssin digipakettiin. Lisenssit digipakettiin jaetaan opiskelijoille Sanoma Pron tunnushallinnassa. Lisenssi on voimassa 1.7. - 30.6.Lue lisää\nAmmatillinen FyKe Liiketalous -lukuvuosilisenssi


Osta Cavalor Ice Clay 8 kg | horze.fi\nRasittuneiden jalkojen rentouttamiseen tarkoitettu mineraaleilla täydennetty luonnon savi. Nopea jäähdytys: levitä paksu kerros jänteille, anna kuivua ja huuhdo kylmällä vedellä. Hidas jäähdytys: levitä paksu kerros jänteille, peitä märällä paperilla ja pintelillä.\nCavalor Ice Clay on luonnollisilla ainesosilla, öljyillä ja mineraaleilla rikastettu haude. Cavalor Ice Clayn öljyillä on viilentäviä ja kipua lievittäviä ominaisuuksia. Nämä voivat lievittää turvotusta. Cavalor Ice Clay viilentää hitaasti rasittuneet jänteet.\nNopea viilennys: Levitä paksu kerros Cavalor Ice Clayta jalkaan. Anna Cavalor Ice Clayn kuivua kokonaan. Savi voidaan poistaa kovalla harjalla. Jalkoja tulee huuhtoa kylmällä vedellä kunnes kaikki savi on huuhtoutunut pois. Hidas viilennys: Levitä Cavalor Ice Clayta jalkaan ja laita märkä paperi savikerroksen päälle. Kääri ympärille pinteli. Hidas jäähdytys saa aikaan lämpenemisen, nk. "lämmin ja märkä kompressio""."\nÄlä käytä tulehtuneisiin tai avonaisiin haavoihin/ruhjeisiin.\n- 4 kg ämpäri\nMiksi Cavalor Ice Clay tehoaa niin hyvin jalkojen turvotukseen?\nIce Clayn luonnollinen savi auttaa jalkojen turvotukseen. Savi sisältää myös tätä tehoa tukevia yrttejä.\nVoinko laittaa hevoseni jalkaan pintelit, jos olen laittanut niihin jo Ice Clayta?\nKyllä, mutta laita pintelin ja saven väliin muovikelmu tai paperia.\nVoinko käyttää Cavalor Ice Clayta, jos hevoseni jalassa on nirhaumia tai haavoja?\nKyllä. Cavalor Ice Clayta voi turvallisesti käyttää pieniin ruhjeisiin tai pintahaavoihin.\nVoinko käyttää Cavalor Ice Clayta ja Cavalor Muscooleria samanaikaisestì?\nSe ei vahingoita hevosta, mutta ei siitä ole hyötyäkään. Koska sekä Cavalor Ice Clay että Cavalor Muscooler on kehitetty hevosen jalkojen viilentämiseen ja rentouttamiseen, suosittelemme käyttämään tuotetta, joka soveltuu paremmin hevosesi tarpeisiin.\nTuote numero: 320911


Paul Jackson ja Andreas Hoivold nähdään Battle of Maltassa\nSuuren luokan pokerinimet alkavat tehdä suunnitelmia PokerListingsin Battle of Maltan 500 000 takuupotin turnauksen varalle. Tässä tuoreimmat kiinnitykset.\nAndreas Hoivold, Paul Jackson, Louis Cartarius ja Luca Pagano ovat viimeisimpinä vahvistaneet osallistuvansa Maria Hon emännöimään pienten sisäänostojen, mutta suurten voittojen pokeriturnaukseen Maltalla marraskuussa.\nHoivold osallistui Battle of Maltaan myös viime vuonna ja sijoittui 30. tienaten 2 350 €. Norjalainen odottaa parantavansa tulostaan tänä vuonna.\nSen sijaan saksalainen Cartarius vei koko 2013 Battle of Maltan pääturnauksen nimiinsä tienaten 80 000 € vaivanpalkkaa.\n”Kyllä minun täytyy tulla takaisin,” Catarius sanoi voittonsa jälkeen. ”Malta on mahtava paikka ja matka on ollut mukava.”\nPagano, Jackson ja Ho ensi kertaa Battle of Maltassa\nLuca Pagano on yksi tunnetuimmista italialaisista pelaajista ja kuuluu myös Team PokerStars Prohon. Tälle Italian pokerihistorian yhdelle vaikuttavimmista pelaajista matka Maltalle on varsin lyhyt.\nBritannian Paul Jackson on tienannut uransa varrella 1,4 miljoonaa dollaria turnauksista ja pelasi yhden pokerihistorian unohtumattomimmista käsistä Phil Iveya vastaan vuoden 2005 Monte Carlo Millionsissa.\nHeidän seurassaan viisipäiväisen Battle of Maltan VIP-bileissä pitkin saaren kauniita rantoja tulee säteilemään myös tapahtuman juontaja Maria Ho.\n550 euron sisäänoston Battle of Malta järjesteään 6.–9. marraskuuta Hilton/Portomaso-kasinolla St. Julian’sissa Maltalla.\nTapahtuma on kasvanut joka vuosi sen kolmevuotisen historian aikana ja viime vuonna 888 osallistujaa kasasi muhkean 430 680 euron palkintopotin ylittäen reilusti silloisen 200 000 takuupotin ja siivittäen tapahtuman ennätysten kirjoihin suurimpana Maltalla koskaan järjestettynä pokeriturnauksena.\nTänä vuonna takuupotti on kasvatettu 500 000 euroon ja paikalle odotetaan 1 400 osallistujaa uuteen suurempaan pelisaliin.\nSinulla on yhä mahdollisuus lunastaa oma osallistumispakettisi alennettuun hintaan aina toukokuun loppuun asti. 1 300 euron paketti sisältää neljän tähden hotellin, sisäänoston pääturnaukseen, VIP-liput pippaloihin ja mitä kaikkea….


Purjehdus - Ylikerroin.com\nTänään on 07.04.2020, 22:17.\nViesti Kirjoittaja Iiponen » 26.03.2020, 11:13\nItse olen kova purjehdusfani ja huomasin ettei tästä aiheesta ole vielä keskustelua (tai minä en ainakaan löytänyt). Ainakin American`s Cup 2021 on nyt jo veikattavana. Suosikkina taitaa näin aikaisessa vaiheessa olla Team New Zealand. Välissä ovat Oracle Team USA ja Ben Aisnlie Racing, parhaat kertoimet 9,00 on Luna Rossa Challengella.\nOlisikohan jotain lähempää purjehduskisaa tiedossa mihin voisi osallistua vedonlyönnissä? Tietenkin korona vaikuttaa kaikkeen ja kaikkiin... Luulisi näillä näkymin, että toivottavasti jo loppuvuodesta voisi joitain urheilutapahtumia ihan normaalisti pitää.\nViesti Kirjoittaja bethog » 02.04.2020, 18:59\nTaitavat olympialaiset olla selkeesti se tapahtuma, jolloin purjehduksen vedonlyöntikohteita on eniten tarjolla. Muistaakseni ainakin 2016 oli hyvin kohteita. Erityisesti kisapäivien välissä muistelen olleen mainioita tilaisuuksia.\nEn tiedä onko ennen mainitsemaasi jotain purjehduskisaa, jota voisi veikata. Palataan asiaan, jos sellaisia kisoja tulee vastaan.


Vuokrataan rivitalo Kaksio - Lapua Alanurmo Rannantie 40 A\n2h,k,kh,s , rivitalo, 575 €/kk, 61,5 m²\nvuokrahuoneisto, Lapua, Alanurmo, Rannantie 40 A\nYksilöllinen, tilava rivitalokaksio kaukolämpötalossa. Huoletonta asumista mm. nurmikonleikkauksesta vastaa robotti! Kaukolämpö sisältyy vuokraan.\nKeittiössä on mukavasti tilaa isommallekin ruokaryhmälle. Makuuhuoneeseen on käynti olohuoneesta, lisäksi makuuhuoneesta on ovi kylpyhuoneeseen. Erillinen wc. Olohuoneesta on käynti terassille, lisäksi sisäänkäynnin yhteydessä on katettu terassi. Pienei koira sallittu. Haetaan vuokralaista minimissään yhden vuoden ajalle. Vakuus 1kk:n vuokra+takaaja TAI 2kk:n vuokra. Autopistokepaikka 8€/kk. Sovi esittely: johanna.suutala@kiinteistotuulet.fi.\nRannantie 40 A, 62100 LAPUA\nPieni koira on sallittu.\nWC:n varustus: lattialämmitys, bidee-suihku. Saunan kuvaus:\nsähkökiuas. Säilytystilat: Asunnolla on kaksi varastoa, lämmin ja\nkylmä. Saa pitää lemmikkejä.\nRakennusmateriaali(t): puu. Olohuoneen lattiamateriaali: parketti. Makuuhuoneen lattiamateriaali: parketti. Saunan lattiamateriaali: laatta. Saunan seinämateriaali: puu. WC:n lattiamateriaali: laatta.\nsuihku, suihkuseinä, pesukoneliitäntä, lattialämmitys, bidee\nAsunto Oy Rantatupa


Matkaraportti - Espanjan reissu oli lähes täydellinen - SJK\nMatkaraportti – Espanjan reissu oli lähes täydellinen\nSeinäjoen Jalkapallokerhon viikon mittainen ulkomaanleiri Espanjan Marbellassa oli lähes täydellinen. Ainoa miinus tulee loppuviikon hieman heikohkosta säästä, mutta muuten ei valittamisen aiheita löydy. Olosuhteet olivat koko leirin ajan ensiluokkaiset ja palvelut sekä aikataulut toimivat loistavasti. Myös kentällä homma toimi, sillä SJK voitti molemmat kansainväliset harjoitusottelunsa, eikä päästänyt kummassakaan maaliakaan. Harjoituskentälläkin vietettiin koko viikon aikana noin 25 tuntia, pidettiin useita taktiikkapalavereita ja nostettiin yhteishenkeä. SJK palasi kotiin taatusti vahvempana ja entistä yhtenäisempänä joukkueena.\n– Pojissa oli virtaa ja intoa, kun päästiin ulos ja pelaamaan futista oikealla nurmella. Kansainväliset pelit ovat meille tärkeitä ja niistä oppii aina uutta. Samalla oppii omista pelaajista lisää, kun joutuu leiriolosuhteissa, kaiken reissaamisen ja kovan harjoittelun lisäksi vielä pelaamaan vähän erilaista vastustajaa vastaan, kommentoi SJK:n päävalmentaja Simo Valakari.\n– Erinomaiset fiilikset jäi koko leiristä. Pääsimme harjoittelemaan ja viettämään aikaa paljon joukkueena yhdessä, loistavissa olosuhteissa. Pojat ovat tehneet paljon duunia ja paljon on nyt väsyneitä jätkiä, mutta aikataulussa olemme, Valakari päättää.\nMatkaan lähdettiin Seinäjoelta omalla bussilla jo perjantaina 13.3. klo 13.00 ja suunnaksi otettiin Vantaan Airport hotelli. Lauantaina aamupala oli aamuyöllä klo 4.00 ja lentokentälle lähdettiin 4.30.\nPerillä Espanjassa, Malagan lentokentällä, SJK:ta odotti kaunis auringonpaiste, sekä paikallinen luksusbussi oppaineen. SJK majoittui Malagan ja Marbellan rajalla sijaitsevan Alhaurin El Granden pieneen kylään, josta löytyi hulppeat golfkentät ja Alhaurin Golf Resort hotelli.\nHotellin takapihalta löytyi täydellinen jalkapallokenttä, sekä pienpeleihin sopiva pikkukenttä. Molemmat vain noin viiden metrin päässä hotellin takaovelta. Kentän pinta oli kuin samettia ja paikallisten mukaan vasta uusittu kenttä on koko Aurinkorannikon paras – jopa parempi kuin pelikenttänä toimivan Marbella Football Centerin kentät.\n– Nämä on aivan uskomattomat fasiliteetit mitä meillä on käytössä täällä. Vaikka kaikki oli väsyneitä pitkästä matkasta ja aikaisesta herätyksestä, oli pelaajat täynnä intoa päästessään kentälle – tämä on todellinen jalkapallonurmi, kommentoi SJK:n valmentaja Chris Cleaver ensimmäisen päivän jälkeen.\n– On kuin sametilla pelaisi. Harvalla joukkueella on mahdollisuus tälläiseen ja meidän täytyy ottaa nyt kaikki mahdollinen tästä viikosta irti, kommentoi puolestaan SJK:n maalivahti Jere Koponen.\nPalvelut hotellissa pelasivat ja ruokailut sujuivat hienosti. Pelaajien allergiat ja muut dieetit oli otettu huomioon ja ruoka oli niin ikään hyvää. Hotellin puolelta oltiin jopa huomioitu SJK puolustaja Zeljko Savicin syntymäpäivä ja lounaalle he olivat tehneet Zeljkolle yllätykseksi maukkaan täytekakun.\nHotellista löytyi hyvin varustetut kokoustilat sekä kaikki tarvittava pelaajia ja huoltoa varten. Alakerrasta löytyi myös biljardipöytä ja pöytäfutis. Ja nämä olivat koko viikon ajan käytössä vain ja ainoastaan SJK:lle. Kentälläkään ei harjoitellut kukaan muu koko viikon aikana.\n– Täältä löytyy palautumiseen jacuzzit, kylmä-altaat, kuntosali ja Fuengirolan puolelta tulee vielä joka päivä tänne suomalaisia hierojaopiskelijoita pelaajia hieromaan, joten ei oikeastaan paremmin voisi asiat olla tällä hetkellä, kommentoi SJK:n fysioterapeutti Juha-Jaakko Ulvila.\n– Aika paljon on tullut joukkueen kanssa reissattua, mutta kyllä nyt ihan kaikin tuomariäänin ollaan ykköspaikassa. Palvelu ja joustavuus on ollut täällä aivan uskomatonta ja pyykit pestään kahdesti päivässä, kommentoi SJK:n huoltaja Pekka Lehtinen\n– Meillä on tavaraa mukana lähes pieneen naparetkeen, sillä olosuhteet ovat arvaamattomia. Nytkin ollaan oltu helteestä rankkasateeseen, mutta kaikki tarvikkeet on riittänyt hyvin ja jotain jäänyt vielä varastoonkin, Lehtinen jatkaa.\nSJK kohtasi leirin ensimmäisessa harjoitusottelussa Islannin viime kauden hopeamitalisti FH\nHafnarfjördurin ja voitti tuon ottelun Marbella Football Centerissä hienosti 2-0 lukemin. Ottelun raportin pääsee lukemaan SJK:n nettisivujen uutisesta.\nToisen ottelun SJK pelasi torstaina leirin päätteeksi ja kohtasi siinä ennakkotiedoista poiketen aivan Gibraltarin rajalta tulevan Real Balomp�dica Linensen. Alunperin SJK:n piti kohdata paikallinen Marbella FC, mutta joukkuetta vaihdettiin kovempitasoiseen SJK:n ja paikallisten järjestäjien yhteistuumin. SJK voitti myös tuon ottelun 1-0 -luvuin. Ottelun raportti löytyy SJK:n nettisivuilta.\n– Tykkään voittaa päästämättä maalia omiin ja tämä toteutui. Oli myös kiva tehdä itse maali ja auttaa siten joukkuetta. On myös hienoa päästä taas nurmelle pelaamaan ja tälläisiin olosuhteisiin. Olenkin erittäin tyytyväinen seuraamme, että pääsemme pelaamaan näitä otteluita tälläisiin olosuhteisiin, sanoi SJK:n kapteeni ja puolustaja Pavle Milosavljevic.\nPaikalliset kehuivat SJK:ta kovasti näkemiensä otteluiden perusteella ja pitivät SJK:ta jopa parhaimpana Pohjoismaisena joukkueena joka leirikeskuksessa tänä keväänä on vieraillut. Oliko kehut sitten kohteliaisuutta vai ammattitaitoista arviota, jääköön jokaisen itsensä päätettäväksi. SJK:n lisäksi Marbellan leiriä vietti Islannin FH, Norjan mestari Molde FK sekä Vå;lerenga. Leirillä oli myös Ruotsin Kalmar FF ja Suomen mestari HJK.\nSamalla viikolla vietettiin maailmanlaajuista rasismin- ja syrjinnän vastaista viikkoa ja SJK osallistui leiriltä käsin omalla panoksellaan, tekemällä videon jossa SJK:n pelaajat tuomitsevat rasismin omalla kielellään. Videolla on mukana Mihkel Aksalu, Bahrudin Atajic, Mehmet Hetemaj, Toni Lehtinen, Ariel Tuco Ngueukam, Cedric Gogoua, Wayne Brown, Marco Matrone, Pavle Milosavljevic ja Zeljko Savic.\nVideoa pääsee katsomaan tästä:\nLeiriltä esiteltiin myös uusi sopimuspelaaja Henri Aalto ja saatiin kuulla Suomen Cupin viidennen kierroksen vastustajaksi tulevan Kuopion Palloseuran. Jari Litmasen suorittamaa arvontaa seurattiin livenä paikanpäällä Palloliiton HUU-TV:stä ja pelikin sovittiin pelattavaksi Seinäjoella lauantaina 4.4. klo 15.00. Asiasta lisää SJK:n nettisivujen uutisessa.\nKotiin Suomeen SJK lähti perjantaina aamulla klo 8.00 ja Malagan lentokentällä vesi oli vallannut kentän siihen malliin, että lento viivästyi noin tunnilla. Suomessa oltiin lopulta viiden aikaan illalla ja vastassa oli SJK:n hovikuski Arto Havusela. Matkalla syötiin vielä kerran yhdessä ja Seinäjoella Wallsport Areenalla oltiin klo 22.00.\n– Leiri sujui erinomaisesti. Bussit tulivat sovittuina aikoina, aikataulut pitivät ja kaikki oli hoidettu juuri niinkuin oli sovittu. Ja täällä on kaikki eteen tulleet pienetkin ongelmat saatu hienosti sovittua. Etukäteen pitää silti olla asiat hoidettuna ja taas tuli muutamia uusia asioita joita täytyy ottaa tulevaisuudessa huomioon. Olen näitä merkinnyt itselle ylös, niin seuraavalla kerralla kaikki hoituu heti ensimmäisellä kerralla. Pitää vielä korostaa sitä, että SJK:ssa kaikki tehdään pelaajien eteen ja joukkue on aina pääasia, summaa SJK:n joukkueenjohtaja Jarmo Tervasmäki leirin päätteeksi.\nSJK TV SJK:n mukana Marbellassa Espanjassa\nKaikki reissussa kuvatut videot samassa paketissa, tiivistettynä kahteenkymmeneen minuuttiin.\nHaastatteluissa Simo Valakari, Chris Cleaver, Jaakko Nevanlinna, Jori Särkkä, Juha-Jaakko Ulvila, Jarmo Tervasmäki, Jere Koponen, Henri Aalto, Pavle Milosavljevic, Marco Matrone ja Mihkel Aksalu.\nTästä katsomaan SJK TV:n juttua:


Alkon erikoiserät taas tulilla. Sokkopruuvi, en tiennyt oluita tai teemaa. Kommentit suht suoraan muistiinpanoista. Teemasta lisää oluiden jälkeen.\nHyvin vaalea, oljen keltainen. Hieman sameutta. Tuoksussa ensikättelyssä tunkkaista hiivaisuutta, pippurista esteriä. Saisonhan tämä on. Raikastui seistyään hetken, muuttuen tuoksultaan valkoviinimäisemmäksi. Suussa pehmeähkö, hedelmäinen, vähän jopa hunajainen saison, jonka tyylille ominainen pippurinen jälkimaku on hitusen tylyhkö katkeroiden kanssa. Ruualle.\nOlut: Mikkeller Sundried Saison\nJälkiviisaat: Aika no-nonsense saison, etenkin Mikkellerille.\nLäpinäkymättömän samea, oljenkeltainen. Tuhdisti aromihumalaa, trendimehun puolella mennään. Hedelmiä, jenkkihumalaa, sitruunaa. Pehmeä, ananas-sitrus-sekamehuinen meno. Pieni ylihumaloinnin kitkeryys häiritsee, että olisi kiitettävä. Mutta ihan kiva mehu-ipa. Katkeroakin löytyy.\nOlut: Cerevisiam Jungle Juice\nJälkiviisaat: Jälkikäteen yllätti 8,5% vahvuus ja 89 IBUa. Ei missään nimessä tuntunut niin topakalta.\nLäpinäkymättömän samea, vielä vaaleampi kuin edellinen. Tuoksussa mennään samoissa tunnelmissa kuin siinäkin. Hitusen vähemmän hedelmää ja enemmän pihkaa ja yrttiä. NEIPA-linjalla tämäkin. Vähän ohuelta tuntuu ja katkerotkin hillityt. Hedelmämehua. Ihan jees.\nOlut: To Øl The Boss IPA\nJälkiviisaat: Ensin vuorossa ollut tuhdimpi DIPA sai tämän tuntumaan ehkä kevyemmältä kuin onkaan.\nLähes kirkas, vaalea kulta. Joku mauste tässä on. Ensireaktiona tulee mieleen jokin liharuoka mihin tämä mauste kuuluu, jostain syystä ajattelen muskotinkukkaa. Hetken enemmän tuoksuteltua käy selvemmäksi, joku sitrushedelmähän se on. Ehkä jokin erikoisempi sellainen. Joka tapauksessa dominoi tuoksua röyhkeästi. Täyteläinen, maussakin mauste on päällimmäisenä. Sitrushedelmäistä menoa siis, makeahkoa sellaista. Jokin drinkki tulee mieleen, mutten saa päähäni. Ei juuri muuta sitten olekaan. Aika yksiulotteinen, tökkisi koko pullo juoda.\nOlut: Helsinki Brewing Hietsun Aurinko Lemon IPA\nJälkiviisaat: Marraskuu, tuo Hietsun auringon peak season... Erikoinen sitrushedelmä oli sitten ihan pelkkä sitruuna.\nLäpinäkymättömän samea. Näyttää nro 3:lta, jos ihan hitusen vaaleampi. Tunkkainen tuoksu, mutta siinä yrttisyyyttä, persikkaista hedelmää. Raikkautta uupuu hitokseen. Suussa voi todeta katkerojen ja rungon olevan varsin upeasti tasapainossa. Ikävä kyllä paljon muuta ei ole sitten mukaan loihdittu. Todella miellyttävä siis suussa, mutta maultaan kovin vaisu. Hento hedelmäisyys pitkällä pihkaisella katkerolla. Jokin IPAhan tämä on, ei ehkä mehulinjaa ole tässä tavoiteltu väristä huolimatta.\nOlut: Amager Talents & Legends Brewski\nJälkiviisaat: Lisätiedot kertoo, että Brewskin kanssa tehty "hazy" -versio Amagerin west coast IPAsta. No, sen sorttiselta se vähän tuntuikin. Joko ei ollut mikään tuoreuden huipentuma tai sitten aika paha rimanalitus Amagerilta ja Brewskilta.\nRuskea, kirkkaahko. Nyt hämmentää kyllä mikä teema tässä on kyseessä... Mallasta on, ruskeaa limppua. Yrttejä taustalla. Pientä diasetyyliä. Kevyttä lakritsaakin, pääasiassa kuitenkin ruskeaa leipää. Vaikutta tuhdihkolta tummalta lagerilta. Leipäinen ruokaolut, ehkä bock tai tukeva tsekkidunkel. Makeahko. Kuulaahko, liukkaahkon lipevä, muhevuutta kaipaisi. Mieto katkero.\nOlut: Nils Oscar Scotch Ale\nJälkiviisaat: No on kyllä todella kevyt vahvuisekseen (8,2%) ja todella leipäinen skottialeksi. Tosin saman panimon "brown ale" oli kyllä taannoin niin kaukana ruskeasta, että ehkä Nilsillä on vähän laajat tulkinnat. Joka tapauksessa ihan kiva maltaisen ruskea olut. Skottialen toffeeta ja karamellia jäi kyllä kaipaamaan.\nHyvin tumma meripihka tai punertavan ruskea. Hieman sameuttakin. Tuoksussa ensi imulla pelkkää savua. Kun lasille antaa pari pyöräytystä, tulvahtaa ikävää vihannesta. Ei ole kondiksessa. Vetinen vähän karamellinen, ruskealeipäinen savuolut, jota vaivaa pahasti tuo virhe. Ei juuri katkeroa.\nOlut: Fiskarsin Sepän Shavu Lager\nJälkiviisaat: No, olisi voinut olla ihan jees savuolut.\nTeema: Pohjoismaiset pienpanimo-oluet.\nNyt sitten. Näiden pitäisi olla erikoiseriä. ERIKOIS. Mitä erikoista on täysin satunnaisessa valikoimassa lähialueen pienpanimoölvejä panimoilta, joita on muutenkin valikoimissa? "Pohjoismaiset pienpanimo-oluet" on vain rehellisesti sanoen laiska ja tylsä teema, etenkin näillä oluilla. Ei näitä niin hankala ole keksiä: Perinteiset Flanderin hapanoluet. Pohjois-Englannin uudet craft-panimot. Itärannikon suklaakakkustoutit. Oregonin klassikot. Pullotetut mild alet. Ranskan biere de gardet. Supervahvat outoudet. Sori nyt Alko, mutta erikoiserät ei voi nojata siihen, että "maahantuojat tarjoaa tällaista ylijäämäkamaa, keksitään niille joku hatara ja lavea teema".\nÖlmönger 1. marraskuuta 2019 klo 20.31\nVoi. Koska Alko. Olutolemattoman lokakuun lopun jälkeen tulee mitäänsanomaton marraskuu. Ilman Miljoonasadetta. Jouluoluidenkin haut olivat keväällä sitä luokkaa, että tässä melkein odotuksen intoonsa pakahtuu loppuvuoden annin edessä.\nOlutkoira 2. marraskuuta 2019 klo 14.00\nEn aina jaksa Alkoa mollata, mutta viime aikoina niiden uutuudet ovat taas olleet mielestäni keskimääräistä väsyneempiä.


huhtikuu 2018 - Pauliina's Fit World\nTällä tai oikeastaan viimeisimmillä viikoilla on koeteltu oikein olan takaa. Takana on elämäni varmaan tähän asti stressaavimmat viikot, kun on saanut painaa töitä 24/7. Aloitan aamulla kun herään ja usein vielä puolen yön aikaan löydän itseni istumasta koneella.\nAmmattikorkeakoulun opinnäytetyö saattaa kuulostaa helpolta hommalta, mutta sitä se ei todellakaan ole kun tavoittelee parhaimpaa numeroa. En edes halua tietää kuinka monta tuntia olen uhrannut työn tekemiseen, mutta veikkaan, että ainakin yli sata tuntia tämän ja viime kuun aikana. Siihen päälle vielä muut kouluhommat, työt, blogi ja vaikka mitä.\nKaiken tämän päälle tulin TAAS kipeäksi ja veikkaan sen johtuvan suurimmaksi osaksi tästä kamalasta stressistä, jonka kourissa olen ollut pitkään. Maanantaina on isoin työ ohi, kun lähetän työn arvioitavaksi. Sen jälkeen on vielä pari verkkokurssia ja tenttiä ja sitten se olisi siinä. En olisi uskonut, että loppujen lopuksi vedän tämän koulun loppuun näin kunnialla.\nLöysin opparin avulla uuden mielenkiinnonkohteen ja ehkä tulevaisuudessa myös ammatin, nimittäin somekonsultti. Sellainen ajatus on alkanut muhia päässä ja asiantuntijuutta on saanut kehittää tässä työtä tehdessä. Paljon on vielä opittavaa, mutta palan halusta aloittaa. Vielä ei ole uuden asian aloituksen aika, mutta ainakin tiedän, että mitä aion todennäköisesti tulevaisuudessa lisätä tähän valmentajan työn ohelle 🙂\nVaikka hommaa riittää niin muuten tämä viikko on ollut aivan ihana. Olemme viettäneet paljon aikaa miehen kanssa (ollaan käyty kaksi kertaa tällä viikolla lounaalla ulkona) ja keskiviikkona oli leffapäivä (Infinity War oli uskomattoman makea leffa).\nSushi on ihan yks lemppareista kun käy ulkona syömässä!\nEilistä ”herkkua” kotona\nMaanantaina tein vielä hyvän jalkatreenin ja sen jälkeen iski flunssa ja olen ollut neljän seinän sisällä, jos ei lasketa muutamaa kauppareissua ja lounaita & leffaa mukaan.\nTässä leffaan menossa\nItseeni on iskenyt laiskuus sen verran, että tehtävälistan ollessa lähinnä mahdoton en ole saanut raahattua itseäni kotisalille treenaamaan. Puolen tunnin bussimatka tuntuu liian pitkältä. Se on vain tekosyy ja täysin korvattavissa ja sen vuoksi ostin salikortin salille, joka sijaitsee kahden minuutin kävelymatkan päästä kotoa. Mikään ei ole parempaa kun lähteä vaikka heti aamusta salille, tulla kotiin suihkuun ja aloittaa työt virkeänä.\nVoi että kunpa parantuisin pian ja pääsisin taas treenaamaan! Jospa kroppa kestää treeniäkin paremmin kun ensi viikolla ja viimeistään toukokuun aikana nämä kouluhommat helpottavat.\nOlen tässä irtaantunut myös somesta jonkin verran, koska ei ole ollut yksinkertaisesti aikaa roikkua siellä. Toki some on mulle myös työ, mutta normaalin somettamisen sijaan olen kirjautunut Facebookiin ja Instagramiin korkeintaan kerran päivässä. Aiheita en tosin pääse karkuun, koska somesta kertoo oppari, joten aihetta on lähestytty ties mistä kulmista menneiden kuukausien aikana 😀\nNyt tulikin purettua oikein kunnolla kuulumiset tänne blogiin. Blogikirjoittamista on myös ikävä. Kiireetöntä ja luovaa sellaista. Tämä ajanpuute on vienyt aikaa myös blogilta, mutta onneksi kohta sekin korjaantuu, koska bloggaaminen on edelleen ihanaa monenkin vuoden jälkeen.\nHei jos sua kiinnostaa terveellinen pannukakku resepti niin sellainen on nyt Wellcampin blogissa. Sillä voi herkutella vaikka joka päivä ja lähtee makeanhimot! 🙂\nEdellisessä postauksessa kerroin mielipiteeni kilpailemisesta kahdessa eri lajissa Fitness Classicissa\nAvainsanat: haaga-helia herkuttelu opinnäytetyö opiskelu ruokavalio


Tuolin ja näppäimistön välistä: Twitter: Ei se moniko sinua seuraa vaan ketä itse seuraat!\nKiitos maininnasta kirjoituksessasi. Sinäkin olet ihan kärkityyppien joukossa omissa Twitter-tuttavissani. Hyviä linkkkejä, vinkkejä ja järkeviä ajatuksia! Niistähän se hyvä twitter-virta tosiaan koostuu. Ja tärkeää on säilyttää myös tietty spontaanius. Jos alkaa liian tarkasti miettiä kirjoituksiaan Twitter-virtaan, niin sitten se menee hankalaksi.\nMun jutuissa varmasti näkyy mac-painotteisuus ihan työnkin takia, mutta kyllä mä yritän olla objektiivinen käyttöjärjestelmien suhteen. Nehän ovat lopulta vain työvälineitä ja kyllä se Windowskin yleensä toimii ihan mukavasti ;-)\n18 maaliskuuta, 2009\nNäinhän se on. Chagallistakin jäi jälkipolville hienot taulut, eikä kukaan nipota siitä minkä merkkisellä siveltimellä ne maalattiin :)\n(Twitteriinkin voi kirjoitella monenlaisilla masiinoilla, espressokeittimellä ei vielä onnistune.)


Kylmäpuristetut rypsiöljyt - Alavuden Öljynpuristamo\nMaistuvan elämän eliksiiri\nSuomen kesän valoisuus kypsyttää rypsin erityisen aromikkaaksi. Hellävarainen valmistusmenetelmä säilyttää tallella aidon maun sekä kaikki öljyn luontaiset antioksidantit, vitamiinit ja sterolit luonnollisessa muodossa.\nAlavuden Öljynpuristamon Kylmäpuristetut Rypsiöljyt tarjoavat sinulle hyviä rasvahappoja ja maukkautta ruokaasi.\nKylmäpuristettu Rypsiöljy – makua monipuolisesti\nÖljymme sopivat sekä kylmään että kuumaan ruoanvalmistukseen. Makuöljymme tuovat aidot maut niin ruokiin kuin leivonnaisiin. Kylmäpuristettu rypsiöljy on luonnollinen valinta sinulle, joka arvostat selkeitä ja aitoja makuja.\nPalvelemme joustavasti ja joutuisasti myös suurkeittiöitä ja teollisuutta.\nKylmäpuristetun rypsiöljyn rasvahappokoostumus on hyväksi todettu: hyvälaatuisia tyydyttymättömiä rasvahappoja on 94 %, joista 35 % on monityydyttymättömiä. Alavuden Öljynpuristamon kylmäpuristetussa rypsiöljyssä on elimistölle välttämättömiä omega-6-rasvahappoja 23 % ja omega-3- eli alfalinoleenihappoa 12 %. Näitä rasvahappoja on saatava ravinnosta, sillä elimistö ei pysty niitä itse valmistamaan. Öljyjemme käyttö onkin terveydeksi.\nAlavuden Kylmäpuristettu Rypsiöljy CHILI\nAlavuden Kylmäpuristettu Rypsiöljy BASILIKA\nAlavuden Kylmäpuristettu Rypsiöljy VALKOSIPULI\nAlavuden Kylmäpuristettu Luomurypsiöljy\nAlavuden Kylmäpuristettu Rypsiöljy\nAlavuden Kylmäpuristettu Luomurypsiöljy 10L\nAlavuden Kylmäpuristettu Rypsiöljy 10L\nAlavuden Öljynpuristamo kylmäpuristettu rypsiöljy – SAATAVISSA ERI KOKOINA SOPIMUKSEN MUKAAN\nTuotteitamme löydät mm.\nVietävän Hyvää Myymälä, Alavus\nLihakauppa Matkus, Kuopio\nWanhan Kulman Puoti, Joensuu\nJuustoportin myymälät Jalasjärvi ja Mäntsälä\nLähituottajat myymälä, Alajärvi\nPirjon Pakarin Myymälät Seinäjoki ja Nurmijärvi\nRajamäen Lyhyttavaraliike, Rajamäki\nIloisen Pässin Maalaispuoti, Parikkala Koitsanlahti\nMonet erikoisliikkeet kautta maan.


10.2.2019 - 19:50\nTilaisuudessa käytiin läpi kauden 2019 sääntömuutokset, lajiryhmän linjaukset kaudelle 2019, sovittiin yhteisistä linjauksista ja toimintatavoista kaudelle 2019. Tilaisuuden yhteydessä Suomen Moottoriliiton Toimiston henkilöstö järjesti kilpailuiden sihteereille suunnatun Motti-koulutuksen. Mottikoulutukseen osallistui reilu 10 kilpailusihteeriä.\nYksi osa tilaisuutta oli A-toimitsijalisenssin päivityskurssi, jonka myötä osallistujilla oli mahdollisuus samalla päivittää oma lisenssinsä kolmeksi vuodeksi eteenpäin. Tilaisuudessa lisenssikurssin suoritti noin 10. toimitsijaa. Kaiken kaikkiaan päivän tilaisuuteen osallistui yli viisikymmentä henkilöä.\nTilaisuudessa päätettiin seuraavista yhteisistä linjauksista kaudelle 2019:\n- Kilpailun ilmoittautumisaika loppuu kilpailua edeltävän viikon torstaina kello 23:59\n- Ilmoittautumismaksut pysyvät samana kuin vuonna 2018\n- SM-viikonloppuisin lauantain luokat 60€ (MXSV: 95€) ja sunnuntain luokat 70€\n- Motocross-liigassa lauantain luokat 50€ ja sunnuntain luokat 60€\n- TOP250 -kilpailuissa 60€\n- Joukkuekilpailussa MX65 ja MXC -joukkue 200€ ja MXV ja SM-joukkue 250€\n- Mikäli kilpailuun on mahdollista ilmoittautua jälki-ilmoittautuneena, niin hintaa korotetaan 30€:lla\n- Kilpailijat jotka ovat saaneet osallistumisoikeuden SM-luokan kilpailuun ilmoittautumisajan päätyttyä voivat ilmoittautua normaalilla ilmoittautumismaksulla\n- Mikäli kilpailija peruu kilpailuilmoittautumisen ennen kilpailun alkua, palautetaan hänelle ilmoittautumismaksu vähennettynä toimistomaksulla. Toimistomaksun suuruus on 10€\nMotocross-liigan viikonloppu muuttuu kaudella 2019, kun naisten, MXD, luokka siirtyy lauantailta sunnuntaille. Yksi tämän muutoksen tavoitteista oli luoda liigan nuorempien kilpailijoiden päivään mahdollisuus ottaa MX50 -luokan kilpailijat mukaan kilpailuihin.\nKauden 2019 Motocross-liigan kilpailuita järjestävistä kerhoista Lappeenranta, Iisalmi, Salo, Kuopio ja Vantaa harkitsevat MX50-luokan kilpailun järjestämistä. Porin Moottorikerho harkitsee MX50-luokan mukaan ottamista toukokuun alussa järjestettävään TOP250-kilpailuun.\nKaudella 2019 lajiryhmä valitsee jälleen parhaan SM-kilpailunjärjestäjän ja Motocross-liigan kilpailunjärjestäjän. Palkinto on sama kuin aiempina vuosina. SM-arvioinnista vastaa Lajipäällikkö Simo Merilä ja Motocross-liigan arvioinnista Petri Niemelä\nTilaisuudessa käyty materiali on julkaistu lajiryhmän kotisivuilla, osoitteessa https://moottoriliitto.fi => lajit => Motocross => lajiryhmä ja Tiedotteet\nTilaisuudessa esitellyt asiakirjapohjat ja ohjedokumentit on julkaistu lajiryhmän kotisivuilla, osoitteessa https://moottoriliitto.fi => lajit => Motocross => Asiakirjavarasto


Lomamatkat Belize 2021 - Lento + hotelli - ebookers.fi\nBelize - matkatTämänhetkinen sivu Belize - matkat\nLomamatkat Belize ebookersilta\nSelaa vuoden 2021 lomapakettitarjouksia nyt! Niistä löydät hotellin ja lennot tai hotellin ja auton sisältäviä paketteja alennettuun hintaan. Varaa täydellinen kohteen Belize matka yhdestä ja samasta paikasta!\nHyödynnä edulliset pakettitarjoukset kohteeseen Belize\nEdulliset kohteen Belize matkat 2021\nSuunnitelmissa matka kohteeseen Belize? Jos haluat päästä reissuun mahdollisimman halvalla, kannattaa varata lennot, hotelli sekä kaikki lisäpalvelut samalla kertaa. Mitä enemmän kohteen Belize matkapakettiin valitset, sitä enemmän saat myös alennusta. Sivustollamme on yli 400 lentoyhtiön, 320 000 majoitusliikkeen sekä lukemattomien autovuokraamoiden ja aktiviteettijärjestäjien tuotteita, joista voi koota täsmälleen tarpeitasi vastaavan matkapaketin. Haluatko perhelomalle kohteeseen Belize? Onnistuu. Vai onko kyseessä työ-, biletys- tai kulttuurimatka? Ei ongelmaa. Meiltä löydät vaihtoehtoja aivan joka makuun.\nTäydelliset matkapaketit kohteeseen Belize\nVaraa täydellinen loma kohteeseen Belize\nebookers tarjoaa kattavan valikoiman lomia kohteeseen Belize. Siinä missä moni muu tarjoaa matkoja vain tietyille päiville tai tiettyyn vuodenaikaan, ebookersilla voit valita minkä tahansa ajankohdan, lennot ja majapaikan. Halutessasi voit siis lähteä matkaan viikonvaihteen sijaan vaikka tiistaina ja viipyä perillä viikonlopun, viikon tai kahden sijaan täsmälleen haluamasi ajan. Lentoja valitessa yleisiä kriteerejä ovat hinta ja lähtöaika, majoituksessa puolestaan hinta sekä sijainti ja mukavuudet. Yhtä hyvin valintasi voi tosin perustua myös johonkin aivan muuhun kriteeriin – vaihtoehtoja riittää!\nKuinka paljon lomamatkat kohteeseen Belize maksavat?\nHakukoneellamme näet kohteen Belize vain muutamalla klikkauksella. Löydät usein todella hyviä hintoja pakettimatkoille. Voit koota matkapaketin kohteeseen Belize itse, löydät siihen taatusti juuri sinulle sopivat lennot, hotellin ja palvelut sinulle sopivaan hintaan. Edullisimmillaan matkat kohteeseen Belize maksavat tällä hetkellä .\nMiten saada halvat matkat kohteeseen Belize vuonna 2021?\nVertailemalla eri hotelleja, lentoja ja palveluita ebookersin hakukoneella löydät halvat matkat. Eri lennoista, hotelleista ja vaikka autonvuokrauspalvelusta voit koota hetkessä oman matkasi kohteeseen Belize. Varaaminen on helppoa, nopeaa ja turvallista. Asiakaspalvelumme auttaa sinua, jos sinulla on kysyttävää, joten ota rohkeasti yhteyttä.\nMikä on paras aika matkustaa kohteeseen Belize?\nYleisesti niinä kuukausina kun kohde on suosittu ovat hinnat korkeimmat. Kohteen Belize suosituimmat kuukaudet ovat heinäkuu, elokuu, kesäkuu. Muina aikoina matkailijoita on vähemmän. Yleensä tämä tarkoittaa, että todennäköisemmin silloin löydät kohteen Belize halvat matkat, joskin täysin varmaa se ei ole. Joskus tietyt lomat tai tapahtumat, voivat aiheuttaa lyhyitä hintapiikkejä myös kuukausittaisten sesonkiaikojen ulkopuolella. Jos haluat saada varmimmin kohteen Belize, on hyvä olla joustava myös päivien suhteen.\nOnko kannattavampaa ostaa kohteen Belize pakettimatka eikä erikseen lentoja ja majoitusta?\nKyllä usein näin on. Kohteen Belize pakettimatkat ovat yleensä halvempia kuin matkan osat erikseen. Kannattaa siis varata kaikki kerralla autoa myöten. Alennusta voit saada kaikkiin yhdistelmiin. Yleisesti mitä enemmän pakettiin kuuluu, sitä enemmän voit saada alennusta.\nSuosituimmat aktiviteetit – Belize\nTallenna Yksityinen lentotaksi: Cancúnin lentoasema (CUN) – Xcalakin lentoasema omiin listoihisi\nYksityinen lentotaksi: Cancúnin lentoasema (CUN) – Xcalakin lentoasema\nNäytä kaikki aktiviteetit kohteessa Belize\nViihtyisiä hotelleita kohteessa Belize\n93.1 km kaupungin keskustasta\nMahogany Bay Resort & Beach Club, Curio Collection by Hilton on saanut hyvää palautetta rantasijainnistaan. Majoitusliike sijaitsee vain lyhyen kävelymatkan päässä kohteesta Belizen valliriutta. Majoitusliikkeessä on saatavilla ilmainen Wi-Fi yleisissä tiloissa, ilmainen omatoiminen pysäköinti ja ilmaiset rantakuljetukset. Tässä vuonna 2017 rakennetussa 4 tähden hotellissa on 207 huonetta 2 kerroksessa. Kaikki huoneet tarjoavat asiakkaille ilmaisen Wi-Fi-yhteyden ja syvät kylpyammeet.\n101.36 km kaupungin keskustasta\nCoco Beach Resort on saanut mainiota palautetta sijainnistaan. Majoitusliike sijaitsee vain lyhyen kävelymatkan päässä kohteesta Belizen valliriutta. Majoitusliike tarjoaa esimerkiksi ilmaisen Wi-Fi-yhteyden yleisissä tiloissa, ilmaisen omatoimisen pysäköinnin ja 2 ulkouima-allasta. Tässä vuonna 2008 rakennetussa 4 tähden hotellissa on 58 huonetta 3 kerroksessa. Kaikki huoneet tarjoavat ilmaisen Wi-Fi-yhteyden ja parvekkeet/patiot.\nRadisson Fort George Hotel and Marina on saanut hyvää palautetta sijainnistaan. Majoitusliike sijaitsee vain lyhyen kävelymatkan päässä kohteesta San Pedro Belize Express -vesitaksin Belize Cityn terminaali. Majoitusliike tarjoaa asiakkailleen esimerkiksi ilmaisen kiinteän internetyhteyden sekä 2 ulkouima-allasta ja 2 ravintolaa. Tässä vuonna 1953 rakennetussa 4 tähden hotellissa on 102 huonetta 6 kerroksessa. Jokainen huone tarjoaa asiakkaiden käyttöön muun muassa syvän kylpyammeen ja LCD-television.\n104.5 km kaupungin keskustasta\nMatachica Resort & Spa - Adults Only on saanut loistavaa palautetta avuliaasta henkilökunnastaan. Majoitusliike sijaitsee vain lyhyen kävelymatkan päässä kohteesta Belizen valliriutta. Majoitusliikkeessä on saatavilla ilmainen Wi-Fi yleisissä tiloissa, ilmaiset lentokenttäkuljetukset ja ilmaiset lauttaterminaalikuljetukset. Tässä 4 tähden lomakylässä on 31 huonetta 1 kerroksessa. Jokainen huone tarjoaa asiakkaiden käyttöön muun muassa pation ja pillowtop-patjallisen sängyn.\n100.55 km kaupungin keskustasta\nGrand Caribe Belize on saanut loistavaa palautetta rantasijainnistaan. Majoitusliike sijaitsee vain lyhyen kävelymatkan päässä kohteesta Belizen valliriutta. Majoitusliike tarjoaa asiakkailleen esimerkiksi ilmaisen Wi-Fi-yhteyden yleisissä tiloissa sekä 6 ulkouima-allasta ja 2 ravintolaa. Tässä vuonna 2009 rakennetussa 3,5 tähden huoneistohotellissa on 125 huoneistoa 3 kerroksessa. Jokainen huoneisto tarjoaa ilmaisen Wi-Fi-yhteyden ja memory foam -patjallisen sängyn.\nHopkins Bay Belize, a Muy'Ono Resort on saanut loistavaa palautetta rantasijainnistaan. Majoitusliike sijaitsee vain lyhyen kävelymatkan päässä kohteesta Hopkins Village Beach. Majoitusliike tarjoaa esimerkiksi ilmaisen Wi-Fi-yhteyden yleisissä tiloissa, ilmaisen omatoimisen pysäköinnin ja 2 ulkouima-allasta. Tässä vuonna 2002 rakennetussa 3,5 tähden hotellissa on 38 huonetta 2 kerroksessa. Jokainen huone tarjoaa asiakkaiden käyttöön muun muassa ilmaisen Wi-Fi-yhteyden ja kalustetun parvekkeen/pation.\nNäytä kaikki saatavilla olevat majoitusliikkeet kohteessa Belize\nSan Ignacio Matkat\nBelize City Matkat\nCaye Caulker Matkat\nThatch Caye Matkat\nSt. George's Caye Matkat\nPunta Gorda Matkat\nKaikki alueet kohteessa Belize\nStann Creekin alue\nMatkaideoita lähellä kohdetta Belize\nLennot ja hotellit Belize\nBelize – lennot\nBelize – loma-asunnot\nAutonvuokraus – Belize\nLomamökit RautavaaraPalác U KočkůHotel MliniMotellit SoulHôtel Negresco – lähellä sijaitsevat hotellitHotel SparreVanha MaamiesGLOW Ao Nang KrabiHotel HasselbackenMercure Hotel Berlin am AlexanderplatzBastion Hotel Amsterdam AirportSahara Sunset Club by Diamond Resorts\nHalvat lennot PanamaHalvat lennot El SalvadorHalvat lennot PárgaHalvat lennot PietariHalvat lennot MeksikoHalvat lennot HondurasHalvat lennot Costa RicaHalvat lennot La SpeziaHalvat lennot Nicaragua\nHonduras matkatarjouksetKiribati matkatarjouksetFirenze matkatarjouksetPanama matkatarjouksetGambia matkatarjouksetMeksiko matkatarjouksetCosta Rica matkatarjoukset\nMeksiko vuokrattavat loma asunnot


Vaahteramäen Eemelit: Uusi sänky\nTänään sain valmiiksi Matiaksen uuden sängyn. Herra oli nimittäin pakko siirtää "isojen poikien" sänkyyn kun hän alkoi kiivetä itse pinnasängystä pois. Vaikka tuntuu siltä, että 1,5 v olisi vielä vähän pieni siirtymään, niin turvallisuuden vuoksi se piti nyt tehdä. Eilen aamulla Joonas tuli Matiaksen kanssa huoneesta ja sanoi " äiti, Matias hyppäs itse mun syliin tuolta sängystä..."\nJoten virittelin eilisen päivän projektia ja kävin ostamassa vähän tarvikkeita. Tuloksena "myrskylaita" alasänkyyn. Kangas löytyi omista varastoista ja muut tarvikkeet Bauhausista. Katsotaan miten kauan kestää...\nPäivällä sain valmiiksi laidan ja Matias testasi innoissaan uutta sänkyään. Niinkuin hän jotain ymmärtäisi asiasta... ;) Katsotaan miten illalla sujuu nukkumaanmeno...\nUnikaverit pitää tietysti ensin järjestää.\nSiirto tuntui ehkä siksi vähän liian aikaiselta, että aamuisin täytyy siis heti nousta itsekin katsomaan mitä herra puuhastelee... aikaisemmin saattoi jopa puolituntia pötkötellä sängyssään ja jutella kunnes ilmoitti, että on aika nousta ylös... Nyt veikkaan, että meno alkaa heti kun silmät aukeaa. Sängyn päädyssä on kirjahylly, että ehkä kirjoja voi alkaa järjestelemään aina uudelleen ja uudelleen.\nEnsimmäinen nukahtaminen uuteen sänkyyn olikin hänelle pieni kultturishokki. Matias protestoi väsymysitkulla ja veuhtaamisella ja kävi muutamaan otteeseen tarkistamassa, että missä se oma sänky onkaan. Pinnasänky oli laitettu osiksi ja piiloon. Uni kuitenkin voitti vihdoin ja katsotaan miten aikainen aamu on edessä :)\nLähettänyt Ellu klo 0.03\nJoku käyttää kuviasi luvatta: http://kuvake.net/photos.php?username=-mia-&folder_id=1008737\nNauvon mökillä serkusten kesken


Lapsiperheen arkirealismia: 4.2.16: Kun 4-vuotias kikkailee ruokapöydässä\n4.2.16: Kun 4-vuotias kikkailee ruokapöydässä\nMeillä on siinä mielessä lasten suhteen asiat mainiosti, että molemmat nukkuvat ja molemmat syövät (itse) hyvin. Tosin nyt on Tyyppi muutaman viime viikon aikana aloittanut kikkailun ruokapöydässä. "Äääääh, haluun syliin" -on yleisin ruokapöydässä päätään nostava kiukku, ei siis suoranaisesti se, että ruoka itsessään ei maistuisi. Tyyppi on vaan keksinyt sen, että ruokaillessa on helppo osoittaa mieltään. Tämä kikkailu alkoi samaan aikaan viimeisimmän uhma-ahmaraivarikauden aikaan, joten ykskaks yhteen sopii.\nOlemme aviomiehen kanssa aika suoraviivaisia lasten uhma-kikkailujen suhteen. Ruokapöydässä meillä kikkailu on kielletty ja varoituksen jälkeen pöydästä joutuu poistumaan. Ja (kylmää kyytiä tai ei) tämä koskee molempia lapsia, myös tarvittaessa äitiä ja isiä. :) Pöytään saa toki tulla takaisin niin kauan, kun ruokailu on kesken. Mutta siinä vaiheessa, kun pöydästä siivotaan astiat pois, niin jos on ruoka jäänyt syömättä, niin se myös jää syömättä. Tämä on aika toimivaksi keinoksi havaittu. Meillä ei syödä ylimääräisiä välipaloja. Ja niin se vain on, että jos yksi ateriointikerta jää lapselta kikkailun vuoksi väliin, niin kyllä se ruoka aika mainiosti yleensä seuraavalla tai viimeistään sitä seuraavalla kerralla maistuu.\nKerron aina etukäteen mitä syödään lounaalla ja mitä syödään päivällisellä, koska 4-vuotiaani ei todellakaan tykkää yllätyksistä. Etenkään negatiivis-sävytteisistä yllätyksistä. Sen vuoksi otan Tyypin usein mukaan ruoanlaittoon ja myös ruokakauppaan.Juttelemme paljon siitä, miten eri ruokia kokkaillaan ja viimeisimpänä Tyyppi tänään pohti, että pinaattikeitto tehdään varmaan pinaattiletuista.\nOlin ihan mielettömän ylpeä Tyypistä, kun olimme mummun syntymäpäivillä viime viikonloppuna: olin etukäteen kertonut, että mummu laittaa ruoaksi possua ja valkosipuliperunoita ja, että tällä kertaa Tyyppi syö samaa ruokaa, kuin äiti, isi, sedät ja tädit, mummu ja vaari. Muistuttelin asiasta pitkin viikkoa ja niinpä Tyyppi reippaasti söi lautasen tyhjäksi! Mummulla kun on tapana hemmotella näitä lapsenlapsiaan lihapullilla ja pastalla, eli ainakin Tyypin (mummulan) lempiruoalla. Ja hyvä niin!\nMummulla (ja Mimmillä räiskäleineen) on vapaat kädet lasten suhteen silloin, kun he ovat hoidossa. Mutta jos olemme koko perheen voimin syömässä, niin kyllä silloin lapset syövät samaa ruokaa, kuin muutkin. Olen kuitenkin sitä mieltä, että lasten on hyvä oppia syömään monipuolisesti ja että ruokapöytä ei ole missään se paikka, missä kiukutellaan.\nTyyppi on nyt vastikään keksinyt, että hän ei tykkää joistain ruoka-aineista. Tyyppi ei tykkää kananmunista, mutta tykkää kuitenkin munakkaasta. Tyyppi ei tykkää porkkanoista tai keitetystä perunasta, paitsi kasvissosekeitossa ja nakki- ja makkarakeitossa. Tyyppi rakastaa tomaattia, mutta ei tykkää siitä jos se on tavalla tai toisella lämpimässä muodossa. Tyyppi ei tykkää kinkusta ollenkaan, mutta meetvursti ja naudanpaisti (eli kerhokinkku) maistuvat.\nOkei, helpompaa voisi tietysti olla ja vältellä kiukut välttelemällä kaikkia näitä ruoka-aineita mistä Tyyppi ei tykkää. Mutta olen ottanut tähän kuitenkin toisenlaisen lähestymistavan. Kun Tyyppi kertoo, että lautasella on jotain, mistä hän ei tykkää, niin minä puolestani kerron, että nyt tällä kertaa syödään tätä ja aina ei ole mahdollista syödä lempiruokaa. Silloin, kun ruoka on jotain kokonaan uutta, niin Tyyppi saa itse ottaa ensimmäisen annoksen omalle lautaselleen ja olemme sopineet, että se annos (vaikkakin vain pala perunaa...) täytyy syödä. Tämä toimii suht hyvin etenkin uusien ruokien kohdalla.\nAika paljon samat kotiruoat pyörivät meillä ruokalistalla, mutta pyrin joka viikko kuitenkin kokkailemaan myös jotakin uutta. Neitikin syö nykyään super-reippaasti itse ja ennakkoluulottomasti maistaa ja syö kyllä oikeastaan ihan mitä tahansa. Kaiken kaikkiaan helpolla olemme toistaiseksi lasten ruokailujen suhteen päässeet.\nOman lukunsa tähän lasten syömiseen tulee tietysti tuomaan se, kun elokuussa aloitetaan päiväkodissa. Kävimme nimittäin eilen tekemässä sopimukset lasten päiväkotipaikoista! Huhtikuussa siis alkaa äidin uusi arki töihinpaluun ja elokuussa perheen uusi arki lasten päiväkodin aloituksen myötä.\nLähettänyt pp_ iida klo 20.41\nTunnisteet: arkirealismia, lapset, lapsiperhe, ruokailut, sisarukset, syöminen, uhma, uhmaikä


Viron historiallinen museo - Maarjamäen linna ja patsaspuisto | Parasta Tallinnassa\nViron historiallinen museo, eli Eesti Ajaloomuuseum on levittäytynyt Tallinnassa yhteensä neljään eri rakennukseen. Museo esittelee maan historian käänteitä eri aikakausilta ja eri aihealueista katsottuna.\nVanhastakaupungista löytyy upea Suurkillan talo, joka on toiminut aikoinaan kauppiaiden ja ammatinharjoittajien yhteisönä ja siellä myös päätettiin tärkeistä kaupankäyntiin liittyvistä asioista. Rakennus on jo itsessään nähtävyys. Suurkillan talon pysyvä näyttely, Selviytymisen henki – 11 000 vuotta Viron historiaa, esittelee pohjoisen kansan sitkeyttä ja selviytymisen taitoja ankarissa olosuhteissa. Vanhassakaupungissa sijaitsee myös Teatteri- ja musiikkimuseo, jossa pääsee tutustumaan maan esittävän taiteen historiaan.\nMaarjamäen linna, Viron elokuvamuseo ja patsaspuisto sijaitsevat Pirita tien varrella\nToiset kaksi Viron historiallisen museon rakennusta sijaitsevat Pirita tien varrella. Maarjamäen linnan pysyvä näyttely, Minun vapaa maani, esittelee maan historiaa Viron tasavallan syntymisestä aina nykypäivään saakka. Maarjamäen linnan vieressä on myös Viron elokuvataiteen museo, jossa pääsee tutustumaan elokuvanteon saloihin.\nMaarjamäen linna sijaitsee pirita tien varressa. Linna tai oikeastaan palatsi on rakennuttu 1700-luvulla ylimistön kesän viettopaikaksi.\nMaarjamäen linnan pihalta löytyy myös vaikuttava kokoelma neuvostoaikaisia patsaita. Linnan pihalle on kerätty vaikuttava kokoelma virolaisten kuvanveistäjien töitä vuosilta 1945 -1990. Patsaat edustavat aikaa, jolloin Viro oli Neuvostoliiton miehityksen alaisuudessa. Vaikka aikakausi kuuluu Viron historian synkimpiin hetkiin, on patsaat taidokkaasti tehtyjä ja ansaitsevat paikkansa museon kokoelmassa.\nPatsaspuistossa on yhteensä 21 eri patsasta, joista osa on valtavan kokoisia. Iso osa patsaista esittää Neuvostoliiton johtohahmoa Leniniä. Neuvostopropaganda on vahvasti läsnä patsaspuiston teoksissa.\nlinnan takapihalta löytyy kokoelma neuvostoliiton aikaisia patsaita.\nMaarjamäen linnan piha-alueella ja ympäristössä on paljon nähtävää\nMaarjamäen linnan piha on iso ja näyttävä. Pihapiiriin noustaan valokuvauksellista portaikkoa pitkin. Linnan edessä on museon ravintolan viihtyisä terassi. Punaista mattoa jäljittelevä puistokatu johdattaa päärakennuksen taustalla kohoaviin Elokuvamuseon rakennuksiin. Neuvostoaikainen patsaspuisto löytyy linnan takaa, mutta myös rakennusta ympäröivälle puistomaiselle pihalle on myös pystytetty muutamia abstrakteja patsaita ja teoksia.\nviron elokuvataiteen museo sijaitsee maarjamäen linnan puistomaisessa pihapiirissä.\nLinnan puistosta löytyy myös leikkipaikkoja lapsille. Maarjamäen linna ja sen ympäristö onkin ehkä hiukan raskaista aiheista huolimatta koko perheelle sopiva kohde, johon kannattaa suunnata hyvällä säällä. Linnan vierestä löytyy nimittäin toisessa maailmansodassa neuvostovallan puolesta kaatuneiden muistomerkki, vanha saksalaissotilaiden hautausmaa sekä vaikuttava Kommunismin uhrien muistomerkki. Sateisella säällä taivasalla sijaitsevia kohteita ei ole mukava katsella.\nlinnan piha on todella iso. sieltä löytyy niin lasten leikkipaikkoja kuin abstrakteja patsaita.\nPaikalle pääsee keskustasta useilla busseilla ja satamasta on myös helppo reippailla paikalle uutta merenrantaa viistävää Reidi tietä pitkin.\nKeskustasta paikalle pääsee kätevästi busseilla 1A, 5, 8 ja 34A. Lähin pysäkki on Maarjamägi. Satamasta matkaa on noin kaksi kilometriä uutta Reidi tietä pitkin.\nMaarjamäen linna kartalla


Koti / Golf / Archive / Yläosat / Micro Fleece, Offwhite\nPehmeä ja lämmin fleecepusero mikrokuitua, jossa on nyppyyntymistä ehkäisevä käsittely. Nopeasti kuivuvat ominaisuudet pitävät olon kuivana ja mukavana, jotta voit harjoitella svingiä. Korkea kaulus, vetoketju ja leukasuoja. Kevyt, joustava ja lämmin malli, joka toimii niin golfkentällä, laskettelurinteessä kuin kävelylenkeillä!\nPehmeä ja lämmin fleece mikrokuitua\nJoustava materiaali varmistaa liikkumavapauden


kerttu ja korento: Innovatiivista kasvivärjäystä ja iloista elämää!\nInnovatiivista kasvivärjäystä ja iloista elämää!\nKaliumdikromaatti-blogin Ddargas antoi meille tunnustuksen hyväntuulisesta blogista.\nToisessa tunnustuksessa oli myös mukana jokunen kysymys:\n1. Lempiruoka: No syöminen on mein näkemyksen mukaan aika mukavaa! :) Ollaan aika pitkälti kaikkiruokasia, mutta sellasia mitä EI tykätä syödä (tai ei syödä ollenkaa) on verilätyt, pekoni, ja lihahyytelö (hyi ällö sitä hytkymistä).\n2. Lempimakeinen: Jaa onko olemassa pahojaki karkkeja? ;D No jos lähetää siitä et mistä me EI tykätä, nii tumma suklaa on yks, ja toinen o jokku epämääräset "sitkokarkit" jokka irrottaa hampaat ku niitä koittaa pureskella. (Mainittakoon vielä jotta kummallaki meillä o hampaat. Ja vieläpä omat, ei tekareita. )\n3. Lempiluettavaa: Kumpiki ollaa luettu Kate Jacobsin Lankakauppa-sarjan kirjat, ja odotetaa sarjan ekasta kirjasta (Pieni lankakauppa) tekeillää olevaa elokuvaa. :D Lisäks tykätään Paulo Coelhon kirjoista, ja toki myös Muumeista. Lisäks on kiva selata jotai käsityö-/askartelu- ja neulekirjoja.\n4. Mieluisin tapa tehdä käsitöitä: Neulottua tulee kotona samalla tvtä tai elokuvia katsellen, joskus linja-auto-/junamatkoilla. Joskus sadepäivinä on iskeny inspiraatio skräppäillä valokuvakansioita.\nVälillä pidetää neuloosi-iltoja yhdessä; muutama hyvä leffa, hippasen herkkuja, paljon rupatusta, ja sitte vielä ne neuloosit. :D\n5. Lempielokuva: Kyllähän noita lemppareita löytyy tosi monia, hirmu vaikee sanoo pelkästää yhtä tai kahta leffaa. Kestosuosikeihin lukeutuu mm. Heartbreak Hotel, Amélie, Avatar, Veronica päättää kuolla, Narnian tarinat, Taru Sormusten Herrasta, Into The Wild, 127 Tuntia, Itse Ilkimys, Rango, Kaksin karkuteillä... Ja lista jatkuu jatkuu jatkuu vaa, ja vielä kasvaa koko ajan.\nAnnetaan kiertopalkinto ja tunnustus eteenpäin seuraaville;\nWEDNESDAYS-blogin Emmesyys (Sulosella tavalla kerrottuja juttuja ja ihaniaihania kuvia!)\npikkuhelistin (Hienon omanlaisella tyylillä tehtyjä skräppäilyjä)\nhupsistarallaa-blogin Norsis (Käsittämättömällä energiamäärällä ja ehtimistahdilla tulevaa tuunausta ja tuotosta, ja hupainen tyyli kirjottaa asioista ja tapahtumista)\njattasoheltaa (Paljon erilaisia tosi kauniita käsitöitä)\nemmesyys 25. syyskuuta 2011 klo 16.20\nHuiiii KIITOS hurjasti kehuista ja tykkäämisestä ja kaikesta! Minä en oo oikein koskaan ymmärtäny näitä tällaisia tunnustuksia tai siis niin, en viitti enkä halua laittaa niitä omaan blogiin tai jakaa muille, mutta tietäkäähän toki että tulin tosi iloiseksi ♥ En ees tiennyt teitä mutta nyt tiedän ja voi että, niin kivaisaa.\nnorsis 25. syyskuuta 2011 klo 16.21\nVoi kiitos :) Ja ihanasti kirjoitettu :)\nKerttu ja Korento 26. syyskuuta 2011 klo 14.57\nKiva kuulla että ootte otettuja, teillä on kummallaki nii ihanat blogit ja touhut että haluttii teille moinen kiertopalkinto-hässäkkä ojentaa. Ja ymmärretää kyllä jos joku ei jostai syystä halua ite blogiinsa laittaa tota, ei siinä mitää josei se esmes vaa joteki tunnu omanlaiselta jutulta. Mutta kiva kuulla että ilahdutettii teitä molempia tällä jutulla, nii teki ootte monesti ilahduttanu meitä ihanilla blogeillanne.\nJatta 2. lokakuuta 2011 klo 23.38\nOi kiitos kamalasti <3\nKerttu ja Korento 5. lokakuuta 2011 klo 20.34\nKiitos Jatta itelles ihanasta blogista.\nKauniita kukkia ja kirpparilta korvikset ja korkka...


Mitä kynnet kertovat terveydestäsi? | Valitut Palat\nLuo: 09/18/2018 - 13:50\nSormien ja varpaiden kynnet ovat evoluution jälkeensä jättämä jäänne. Nykypäivän ihmistä enemmän niistä hyötyivät kaukaiset esi-isämme, jotka käyttivät ulokkeitaan roikkuessaan puiden oksissa. Ne tarjoavat meille kuitenkin edelleen vinkkejä yleisestä terveydentilastamme.\nEsimerkiksi kun elimistön voimavaroja käytetään ylikierroksilla, kynsien kasvu voi väliaikaisesti pysähtyä, mikä jättää kynsiin poikkiuurteita. Uurteet, joita kutsutaan Beaun viivoiksi, voivat johtua monestakin asiasta, esimerkiksi kynnen vahingoittumisesta, tulehduksesta tai voimakkaasta fyysisestä kuormituksesta.\nBeaun viivojen ilmestymisessä ei yleensä ole kyse mistään vakavasta. Usein niiden tullessa näkyviin ongelma, joka ne aiheutti, on jo ratkaistu. Jos Beaun viivoja ilmaantuu jatkuvasti, kannattaa ottaa yhteys lääkäriin.\nJos kynnet painuvat kuopalle sisäänpäin, ikään kuin niitä olisi kaiverrettu – ilmiötä kutsutaan lusikkakynsiksi – voi kyse olla raudanpuutteesta.\nMuutokset kynsien värissä kannattaa myös panna merkille. Sieni-infektiot ovat melko yleisiä varpaankynsissä, ja voivat olla syyllisiä, jos kynsissä on havaittavissa kellertävä tai vihertävä sävy tai jos kynnet alkavat murentua. Keltaiset kynnet voivat myös olla merkki sairauksista, kuten psoriasiksesta.\nJos kynsi muuttuu tummaksi, sen alla voi olla luomi tai alueelle on voinut tulla mustelma, mutta ei olisi haitaksi varmistaa, ettei kyseessä ole melanooma eli ihosyöpä. Varsinkin ”aikuisen kynteen ilmestynyt ruskea tai musta pitkittäisjuova tulisi aina käydä näyttämässä ihotautilääkärille”, sanoo Bianca Maria Piraccini, italialaisen Bolognan yliopiston dermatologian professori ja Euroopan kynsiyhdistyksen ENS:n puheenjohtaja.\nRiippumatta siitä millaisia muutoksia huomaat, muista, että kynsien muutoksien syitä on satoja, eivätkä kaikki niistä ole vaarallisia. Esimerkiksi pitkäaikainen kynsilakan käyttö voi tehdä kynsistä hauraat, ja vanheneminen taas paksuntaa niitä. Älä siis oleta pahinta, käy sen sijaan lääkärillä, joka osaa suhtautua kynsimuutoksiisi osana isompaa palapeliä.


Täältä se kaikki alkoi, kun vuonna 1960 Domus YK:n ovet aukesivat silloisille opiskelijoille. TOASin ensimmäinen kohde sisältää nykyisellään edullisia kerroskeittiöllisiä yksiöitä sekä pieniä perheasuntoja. Toimivalla sijainnillaan Kalevassa, on Vanha Domus edelleen suosittu ja kätevä kohde edullista vuokratasoa hakevalle opiskelijalle.\nTOASin ensimmäisellä kohteella Vanhalla Domuksella on jo ikää, joten niin asunnoissa kuin talossa ylipäätään näkyy asumisen jäljet. Ennen vuokrasopimuksen allekirjoittamista on parasta käydä tutustumassa tarjottuun asuntoon, asiasta saa lisätietoja asuntotoimistosta.\nOsoite: Väinämöisenkatu 11, 33540 TAMPERE\nKohteen numero: 200\nVuokra (€/m2): 10,89\nRakennettu: 1960-1965, peruskorjattu 1980-1984\nAsuntojen määrä: 181\n1 h, k 26 - 40 308 - 410\n1 h, kerroskeittiö 12 - 22,5 133 - 242\n1 h, kk 27 - 31 309 - 332\n1 h, minikeittiö 22 - 33 305 - 404\nYksiöitä yht. 151 kpl\n2 h, kk 46 248 - 253\n2h, kk 42 – 46,5 495 - 537\n2h, kk 50,5 575\n3h, k /3h, k, parveke\t 74 736\nPerheasuntoja yht. 23 kpl\nVanha Domus D\nVanha Domus E\nTampereen yliopisto keskusta kampus 1,6 km\nPesula Kyllä, sijaitsee C-rapussa.\nLemmikit Soluissa ja kerroskeittiöllisissä yksiöissä ei. Yksiöissä ja perheasunnoissa kyllä.\nHissi Vain A-rapussa.\nSauna Kyllä, sijaitsee C-rapussa.\nVarastotilat Kyllä, irtaimistovarastot löytyvät ullakolta, pyörävarastot löytyvät A- ja D-rappujen kellaritiloista.\nKeittiöllisissä asunnoissa on vakioliesi ja jää-/viileä- tai jää-/pakastinkaappi. Minikeittiöissä on pieni jääkaappi ja keittotaso kahdella levyllä. Huomioi, että minikeittiöön ei kuulu uunia. Kerroskeittiössä on 60cm talousliesi ja uuni, mikro ja 2 jääviileäkaappia. Asunnoissa on varaus pyykinpesukoneelle. Huoneistoissa on pääsääntöisesti kaikki valaisimet. Asuntojen varustukseen kuuluu lain vaatimat palovaroittimet. B-E rappujen asunnoissa täytyy käyttää asunnosta valmiiksi löytyvää modeemia.\nIrtaimistovarastoihin käynti A-, D- ja E-rappujen kautta. Varastot eivät ole käytössä asuntokohtaisella numeroinnilla, eli ota käyttöösi tyhjä koppi ja varusta se omalla lukolla ja merkitse oveen kenen käytössä koppi on. Sulakkeiden vaihtaminen kuuluu asukkaan tehtäviin. Jätekatos sisäpihalla. Lähin leikkikenttä löytyy 200 m. päästä Kalevan uimahallin edestä.